|

52011PC0938

Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le nósanna imeachta áirithe chun an Comhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt, agus Poblacht na Seirbia, den pháirt eile, a fheidhmiú, agus chun an Comhaontú Eatramhach idir an Comhphobal Eorpach, de pháirt, agus Poblacht na Seirbia, den pháirt eile, a fheidhmiú  /* COIM/2011/0938 leagan deireanach - 2011/0465 (COD) */

	MEABHRÁN MÍNIÚCHÁINAn 29 Aibreán 2008, síníodh Comhaontú Cobhsaíochta agus Comhlachais i Lucsamburg idir na Comhphobail Eorpacha agus a mBallstáit, de pháirt, agus Poblacht na Seirbia, den pháirt eile. Tiocfaidh sé i bhfeidhm ar an gcéad lá den dara mí tar éis an dáta a dtabharfaidh na páirtithe fógra dá chéile go bhfuil a nósanna imeachta daingniúcháin tugtha chun críche.Maidir leis an gComhaontú Eatramhach idir an Comhphobal Eorpach agus Poblacht na Seirbia, a síníodh ar an dáta céanna chun go bhféadfaí forálacha trádála agus forálacha a bhaineann le trádáil den Chomhaontú Cobhsaíochta agus Comhlachais (CCC) a chur i bhfeidhm go luath, tháinig sé i bhfeidhm ar an 1 Feabhra 2010.Agus é d'aidhm aige go gcuirfear an Comhaontú Eatramhach i bhfeidhm i gceart agus go rianúil, beartaítear Rialachán Cur Chun Feidhme chun rialacha agus nósanna imeachta a leagan síos maidir le rialacha mionsonraithe a ghlacadh do chur chun feidhme forálacha áirithe sna Comhaontuithe sin, mar a rinneadh do CCCanna agus do Chomhaontuithe Eatramhacha roimhe seo.2011/0465 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le nósanna imeachta áirithe chun an Comhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt, agus Poblacht na Seirbia, den pháirt eile, a fheidhmiú, agus chun an Comhaontú Eatramhach idir an Comhphobal Eorpach, de pháirt, agus Poblacht na Seirbia, den pháirt eile, a fheidhmiúTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207 de,Ag féachaint don togra ón gCoimisiún Eorpach[1],Tar éis dóibh an dréachtghníomh reachtach a chur chuig na parlaimintí náisiúnta,Ag gníomhú dóibh i gcomhréir leis an ngnáthnós imeachta reachtach[2],De bharr an méid seo a leanas:1.  An 29 Aibreán 2008, síníodh Comhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt, agus Poblacht na Seirbia, den pháirt eile (dá gairtear 'CCC' anseo feasta). Tá an CCC á dhaingniú faoi láthair.2.  An 29 Aibreán 2008, rinne an Chomhairle Comhaontú Eatramhach ar thrádáil agus ar ábhair a bhaineann le trádáil a thabhairt i gcrích idir an Comhphobal Eorpach, de pháirt, agus Poblacht na Seirbia, den pháirt eile[3], (dá ngairtear 'Comhaontú Eatramhach' anseo feasta) lena bhforáiltear go dtiocfaidh forálacha trádála agus forálacha a bhaineann le trádáil de chuid an CCC i bhfeidhm go luath. Tháinig an Comhaontú Eatramhach i bhfeidhm an 1 Feabhra 2010.3.  Is gá rialacha a leagan síos maidir le cur chun feidhme forálacha áirithe den Chomhaontú Eatramhach, chomh maith le nósanna imeachta maidir le rialacha mionsonraithe cur chun feidhme a ghlacadh. Ós rud é gurb ionann, den chuid is mó, forálacha trádála agus forálacha a bhaineann le trádáil sna hionstraimí seo, ba cheart feidhm a bheith ag an Rialachán seo maidir le cur chun feidhme an CCC tar éis dó teacht i bhfeidhm.4.  Ar mhaithe le coinníollacha aonfhoirmeacha a áirithiú le haghaidh chur chun feidhme an Chomhaontaithe Eatramhaigh agus an CCC, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún[4]. I bhfianaise gur cuid den chomhbheartas tráchtála iad na bearta cur chun feidhme, ba cheart an nós imeachta scrúdúcháin a úsáid chun iad a ghlacadh. I gcás ina ndéanann an Comhaontú Eatramhach agus an CCC foráil maidir leis an deis, in imthosca eisceachtúla agus géibheannacha, na bearta is gá chun dul i ngleic leis an staid a chur i bhfeidhm láithreach, ba cheart don Choimisiún na gníomhartha cur chun feidhme sin a ghlacadh láithreach.5.  Ordaítear sa CCC agus sa Chomhaontú Eatramhach go bhféadfar táirgí áirithe talmhaíochta agus iascaigh de thionscnamh na Seirbia a allmhairiú isteach san Aontas ar dhleacht chustaim laghdaithe, laistigh de theorainneacha na gcuótaí taraife. Is gá, dá bhrí sin, forálacha a leagan síos lena rialáiltear bainistiú na gcuótaí taraife sin.6.  I gcás ina bhfuil gá le bearta cosanta trádála, ba cheart iad a ghlacadh i gcomhréir le Rialachán (CE) Uimh. 260/2009 ón gComhairle an 26 Feabhra 2009 maidir leis na comhrialacha d'allmhairí[5], Rialachán (CE) Uimh. 1061/2009 ón gComhairle an 19 Deireadh Fómhair 2009 lena mbunaítear comhrialacha d'onnmhairí[6], Rialachán (CE) Uimh. 1225/2009 ón gComhairle an 30 Samhain 2009 maidir le cosaint i gcoinne allmhairí dumpáilte ó thíortha nach baill den Chomhphobal Eorpach iad[7] nó, de réir an cháis, Rialachán (CE) Uimh. 597/2009 ón gComhairle an 11 Meitheamh 2009 maidir le cosaint i gcoinne allmhairí fóirdheontais ó thíortha nach baill den Chomhphobal Eorpach iad[8].7.  I gcás ina dtugann Ballstát faisnéis don Choimisiún faoi chalaois a d'fhéadfadh a bheith ann nó faoi mhainneachtain comhar riaracháin a sholáthar, beidh feidhm ag an reachtaíocht ábhartha Aontais, go háirithe Rialachán (CE) Uimh. 515/97 ón gComhairle an 13 Márta 1997 maidir le cúnamh frithpháirteach idir údaráis riaracháin na mBallstát agus maidir le comhar idir na Ballstáit agus an Coimisiún chun a áirithiú go gcuirfear an dlí ar ábhair chustaim agus ar ábhair thalmhaíochta i bhfeidhm i gceart[9].8.  Sa Rialachán seo, tá bearta cur chun feidhme don Chomhaontú Eatramhach, agus ba cheart, dá bhrí sin, go mbeadh feidhm aige ó theacht i bhfeidhm an Chomhaontaithe Eatramhaigh,TAR ÉIS AN RIALACHÁN SEO A GHLACADH:Airteagal 1ÁbharSa Rialachán seo, leagtar síos rialacha agus nósanna imeachta maidir le rialacha mionsonraithe a ghlacadh, maidir le cur chun feidhme forálacha áirithe den Chomhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt, agus Poblacht na Seirbia, den pháirt eile (dá ngairtear 'CCC' anseo feasta), agus an Comhaontú Eatramhach ar thrádáil agus ar ábhair a bhaineann le trádáil idir an Comhphobal Eorpach, de pháirt, agus Poblacht na Seirbia, den pháirt eile (dá ngairtear 'Comhaontú Eatramhach' anseo feasta).Airteagal 2Lamháltais d'iasc agus do tháirgí iascaighDéanfaidh an Coimisiún rialacha mionsonraithe maidir le cur chun feidhme Airteagal 14 den Chomhaontú Eatramhach, agus dá éis sin Airteagal 29 den CCC, maidir le cuótaí taraife d'iasc agus do tháirgí iascaigh, a ghlacadh i gcomhréir leis an nós imeachta scrúdúcháin atá leagtha amach in Airteagal 13(3).Airteagal 3Laghduithe taraife1. Faoi réir mhír 2, déanfar rátaí dleachta fabhraí a shlánú síos go dtí an chéad ionad deachúlach.2. Más rud é, agus mír 1 á cur i bhfeidhm, gurb ionann toradh ríomh an ráta dleachta fabhraí agus ceann díobh seo a leanas, measfar an ráta fabhrach mar dhíolúine iomlán:a) 1 % nó níos lú i gcás dleachtanna ad valorem , nób) EUR 1 nó níos lú in aghaidh an méid aonair sna dleachtanna sonrachaAirteagal 4Oiriúnuithe teicniúlaI gcás leasuithe agus oiriúnuithe ar fhorálacha arna nglacadh de bhun an Rialacháin seo a raibh gá leo i ngeall ar athruithe ar chóid na hAinmníochta Comhcheangailte agus ar fhoranna TARIC nó a thig as Comhaontuithe nua nó modhnaithe faoi Airteagal 218 den Chonradh ar Fheidhmiú an Aontais Eorpaigh a bheith tugtha i gcrích idir an tAontas agus Poblacht na Seirbia, déanfar iad a ghlacadh i gcomhréir leis an nós imeachta atá leagtha amach in Airteagal 13(3) nó, de réir an cháis, i leith táirgí talmhaíochta i gcomhréir leis an nós imeachta atá leagtha amach in Airteagal 14(2).Airteagal 5Clásal cosanta ginearáltaGan dochar d'Airteagal 7, i gcás inar gá don Aontas beart a dhéanamh mar a fhoráiltear in Airteagal 26 den Chomhaontú Eatramhach, agus dá éis sin Airteagal 41 den CCC, glacfar é i gcomhréir leis na coinníollacha agus na nósanna imeachta atá leagtha síos i Rialachán (CE) Uimh. 260/2009, mura sonraítear a mhalairt in Airteagal 26 den Chomhaontú Eatramhach, agus dá éis sin in Airteagal 41 den CCC.Airteagal 6Clásal ganntanaisGan dochar d'Airteagal 7, i gcás inar gá don Aontas beart a dhéanamh mar a fhoráiltear in Airteagal 27 den Chomhaontú Eatramhach, agus dá éis sin in Airteagal 42 den CCC, glacfar é i gcomhréir leis na nósanna imeachta atá leagtha síos i Rialachán (CE) Uimh. 1061/2009.Airteagal 7Imthosca eisceachtúla agus géibheannachaI gcás ina dtagann imthosca eisceachtúla agus géibheannacha chun cinn de réir bhrí Airteagal 26(5)(b) agus Airteagal 27(4) den Chomhaontú Eatramhach, agus dá éis sin Airteagal 41(5)(b) agus Airteagal 42(4) den CCC, féadfaidh an Coimisiún bearta a ghlacadh láithreach mar a fhoráiltear in Airteagal 26 agus Airteagal 27 den Chomhaontú Eatramhach, agus dá éis sin in Airteagal 41 agus Airteagal 42 den CCC, i gcomhréir leis an nós imeachta dá dtagraítear in Airteagal 15(2).Airteagal 8Clásal cosanta do tháirgí talmhaíochta agus iascaighD'ainneoin na nósanna imeachta dá bhforáiltear in Airteagal 5 agus Airteagal 6, i gcás inar gá don Aontas beart cosanta a dhéanamh mar a fhoráiltear in Airteagal 17(2) nó Airteagal 26 den Chomhaontú Eatramhach, agus dá éis sin in Airteagal 32(2) nó Airteagal 41 den CCC, maidir le táirgí talmhaíochta agus iascaigh, déanfaidh an Coimisiún, arna iarraidh sin dó ag Ballstát nó ar a thionscnamh féin, na bearta is gá a chinneadh tar éis dó, i gcás inarb infheidhme, dul ar iontaoibh an nós imeachta atreorúcháin dá bhforáiltear in Airteagal 26 den Chomhaontú Eatramhach agus dá éis sin in Airteagal 41 den CCC.Má fhaigheann an Coimisiún iarraidh ó Bhallstát, déanfaidh sé cinneadh fúithi:a) laistigh de thrí lá oibre tar éis an iarraidh a fháil, i gcás nach bhfuil feidhm ag an nós imeachta atreorúcháin dá bhforáiltear in Airteagal 26 den Chomhaontú Eatramhach agus dá éis sin in Airteagal 41 den CCC; nób) laistigh de thrí lá ó dheireadh na tréimhse tríocha lá dá dtagraítear in Airteagal 26(5)(a) den Chomhaontú Eatramhach, agus dá éis sin in Airteagal 41(5)(a) den CCC, i gcás ina bhfuil feidhm ag an nós imeachta atreorúcháin dá bhforáiltear in Airteagal 26 den Chomhaontú Eatramhach agus dá éis sin in Airteagal 41 den CCC.Glacfaidh an Coimisiún na bearta sin is infheidhme láithreach i gcomhréir leis an nós imeachta dá dtagraítear in Airteagal 14(3).Airteagal 9FaireachasChun críocha Airteagal 17(2) den Chomhaontú Eatramhach, agus dá éis sin Airteagal 32(2) den CCC, a chur chun feidhme, bunófar faireachas Aontais ar allmhairí earraí atá liostaithe in Iarscríbhinn V de Phrótacal 3. Beidh feidhm ag an nós imeachta atá leagtha síos in Airteagal 308d de Rialachán (CEE) Uimh. 2454/93 ón gCoimisiún an 2 Iúil 1993 lena leagtar síos forálacha maidir le cur chun feidhme Rialachán (CEE) Uimh. 2913/92 ón gComhairle lena mbunaítear Cód Custaim an Chomhphobail[10].Airteagal 10Dumpáil agus fóirdheontasI gcás cleachtais ar dóchúil gur gá don Aontas na bearta dá bhforáiltear in Airteagal 25(2) den Chomhaontú Eatramhach, agus dá éis sin in Airteagal 40(2) den CCC, a chur i bhfeidhm ina leith, déanfar bearta frithdhumpála agus/nó frithchúitimh a chinneadh i gcomhréir leis na forálacha atá leagtha síos i Rialachán (CE) Uimh. 1225/2009 agus i Rialachán (CE) Uimh. 597/2009 faoi seach.Airteagal 11Iomaíocht1. I gcás cleachtais a mheasann an Coimisiún nach bhfuil sé comhoiriúnach d’Airteagal 38 den Chomhaontú Eatramhach, agus dá éis sin d’Airteagal 73 den CCC, cinnfidh an Coimisiún, tar éis dó an cás a scrúdú ar a thionscnamh féin nó arna iarraidh sin dó ag Ballstát, an beart is iomchuí dá bhforáiltear in Airteagal 38 den Chomhaontú Eatramhach, agus dá éis sin in Airteagal 73 den CCC, a chinneadh.Déanfar na bearta dá bhforáiltear in Airteagal 38(10) den Chomhaontú Eatramhach, agus dá éis sin in Airteagal 73(10) den CCC, a ghlacadh i gcás cabhrach i gcomhréir leis na nósanna imeachta atá leagtha síos i Rialachán (CE) Uimh. 597/2009.2. I gcás cleachtais lena bhféadfaidh Poblacht na Seirbia a chur faoi deara bearta a chur i bhfeidhm maidir leis an Aontas ar bhonn Airteagal 38 den Chomhaontú Eatramhach, agus dá éis sin ar bhonn Airteagal 73 den CCC, cinnfidh an Coimisiún, tar éis dó an cás a scrúdú, cibé atá nó nach bhfuil an cleachtas comhoiriúnach do na prionsabail atá leagtha amach sa Chomhaontú Eatramhach, agus dá éis sin sa CCC. I gcás inar gá, déanfaidh sé na cinntí iomchuí ar bhonn critéar a thig as cur i bhfeidhm Airteagal 101, Airteagal 102 agus Airteagal 107 den Chonradh ar Fheidhmiú an Aontais Eorpaigh.Airteagal 12Calaois nó mainneachtain comhar riaracháin a sholátharI gcás ina gcinnfidh an Coimisiún, ar bhonn faisnéise arna soláthar ag Ballstát nó ar a thionscnamh féin, gur comhlíonadh na coinníollacha atá leagtha síos in Airteagal 31 den Chomhaontú Eatramhach, agus dá éis sin in Airteagal 46 den CCC, déanfaidh sé an méid seo a leanas gan mhoill:a) an Chomhairle agus Parlaimint na hEorpa a chur ar an eolas; agusb) fógra faoina chinntí a thabhairt don Choiste Eatramhach, agus dá éis sin don Choiste um Chobhsaíocht agus Comhlachas, mar aon le faisnéis oibiachtúil, agus rachaidh sé i gcomhairle leis an gCoiste Eatramhach, agus dá éis sin leis an gCoiste um Chobhsaíocht agus Comhlachas.Aon rud a fhoilsítear faoi Airteagal 31(5) den Chomhaontú Eatramhach, agus dá éis sin faoi Airteagal 46(5) den CCC, foilseoidh an Coimisiún in Iris Oifigiúil an Aontais Eorpaigh é.Féadfaidh an Coimisiún a chinneadh, i gcomhréir leis an nós imeachta comhairleach dá dtagraítear in Airteagal 13(2), cóir fhabhrach ábhartha na dtáirgí dá bhforáiltear in Airteagal 31(4) den Chomhaontú Eatramhach, agus dá éis sin in Airteagal 46(4) den CCC, a chur ar fionraí.Airteagal 13An nós imeachta coiste1. Beidh an Coiste um Chód Custaim arna bhunú le hAirteagal 248a de Rialachán (CEE) Uimh. 2913/92 ón gComhairle an 12 Deireadh Fómhair 1992 lena mbunaítear Cód Custaim an Chomhphobail[11] de chúnamh ag an gCoimisiún. Coiste de réir bhrí Rialachán (AE) Uimh. 182/2011 a bheidh sa Choiste sin.2. I gcás ina ndéanfar tagairt don mhír seo, beidh feidhm ag Airteagal 4 de Rialachán (AE) Uimh. 182/2011.3. I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.Airteagal 14Nós imeachta coiste maidir le táirgí talmhaíochta1. Beidh an Coiste Bainistíochta um Chomheagraíocht na Margaí Talmhaíochta arna bhunú le hAirteagal 195 de Rialachán (CE) Uimh. 1234/2007 lena mbunaítear comheagraíocht na margaí talmhaíochta agus maidir le forálacha sonracha i gcás táirgí áirithe talmhaíochta[12] de chúnamh ag an gCoimisiún. Is é a bheidh sa choiste sin coiste de réir bhrí Rialachán (AE) Uimh. 182/2011.2. I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.3. I gcás ina ndéanfar tagairt don mhír seo, beidh feidhm ag Airteagal 8 de Rialachán (AE) Uimh. 182/2011, i gcomhar le hAirteagal 5 de.Airteagal 15Nós imeachta coiste do bhearta in imthosca eisceachtúla agus géibheannacha1. Beidh an Coiste arna bhunú le hAirteagal 4 de Rialachán (CE) Uimh. 260/2009 de chúnamh ag an gCoimisiún. Coiste de réir bhrí Rialachán (AE) Uimh. 182/2011 a bheidh sa Choiste sin.2. I gcás ina ndéanfar tagairt don mhír seo, beidh feidhm ag Airteagal 8 de Rialachán (AE) Uimh. 182/2011, i gcomhar le hAirteagal 5 de.Airteagal 16Fógra a thabhairtBeidh an Coimisiún, ag gníomhú dó thar ceann an Aontais, freagrach as fógra a thabhairt don Choiste Eatramhach, agus dá éis sin don Chomhairle Cobhsaíochta agus Comhlachais agus don Choiste um Chobhsaíocht agus Comhlachas, faoi seach, mar a cheanglaítear faoin gComhaontú Eatramhach nó faoin CCC.Airteagal 17Teacht i bhfeidhmTiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.Beidh feidhm aige amhail ón 1 Feabhra 2010.Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtarán [1] IO C [… ], [… ] , lch. [… ].[2] IO C [… ], [… ] , lch. [… ].[3] IO L 28, 30.1.2010, lch. 1.[4] IO L 55, 28.2.2011, lch. 13.[5] IO L 84, 31.3.2009, lch. 1.[6] IO L 291, 7.11.2009, lch 1.[7] IO L 343, 22.12.2009, lch. 51.[8] IO L 188, 18.7.2009, lch. 93.[9] IO L 82, 22.3.1997, lch. 1.[10] IO L 253, 11.10.1993, lch. 1.[11] IO L 302, 19.10.1992, lch. 1.[12] IO L 299, 16.11.2007, lch. 1.


Fógra dlíthiúil tábhachtach

|

52007PC0777

Togra le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 2150/2002 maidir le staidreamh dramhaíola, i ndáil leis na cumhachtaí cur chun feidhme arna dtabhairt don Choimisiún - Oiriúnú don nós imeachta rialúcháin lena ngabhann grinnscrúdú  /* COIM/2007/0777 leagan deireanach - COD 2007/0271 */

	[pic] | COIMISIÚN NA gCOMHPHOBAL EORPACH |An Bhruiséil 6.12.2007COIM(2007) 777 leagan deireanach2007/0271 (COD)Oiriúnú don nós imeachta rialúcháin lena ngabhann grinnscrúdú Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 2150/2002 maidir le staidreamh dramhaíola, i ndáil leis na cumhachtaí cur chun feidhme arna dtabhairt don Choimisiún(arna thíolacadh ag an gCoimisiún)MEABHRÁN MÍNIÚCHÁIN1. COMHTHÉACS AN TOGRA1.1 Athchóiriú ar na nósanna imeachta coisteLeasaítear Cinneadh 1999/468/CE ón gComhairle an 28 Meitheamh 1999 ag leagan síos na forálacha maidir le feidhmiú na gcumhachtaí cur chun feidhme arna dtabhairt don Choimisiún[1] le Chinneadh 2006/512/CE ón gComhairle an 17 Iúil 2006[2].Tugtar isteach le hAirteagal 5a de Chinneadh 1999/468/CE atá leasaithe nós imeachta nua rialúcháin lena ngabhann grinnscrúdú maidir le bearta a bhfuil raon feidhme ginearálta acu agus a ceapadh chun eilimintí neamhriachtanacha d’ionstraim bhunúsach a leasú, ar ionstraim í a glacadh de réir an nós imeachta dá dtagraítear in Airteagal 251 den Chonradh, lena n-áirítear cuid de na heilimintí sin a scriosadh nó tríd an ionstraim a fhorlíonadh trí eilimintí nua neamhriachtanacha a chur léi.1.2. Comhfhogasú tosaíochta agus comhfhogasú ginearáltaI nDearbhú Comhpháirteach[3], ghlac an Pharlaimint, an Chomhairle agus an Coimisiún liosta d'ionstraimí bunúsacha a raibh sé práinneach iad a oiriúnú don Chinneadh leasaithe d'fhonn an nós imeachta nua rialúcháin lena ngabhann grinnscrúdú (comhfhogasú tosaíochta) a thabhairt isteach ann. Chun go mbeidh an nós imeachta rialúcháin lena ngabhann grinnscrúdú infheidhme maidir le hionstraimí eile a glacadh faoin gcomhchinnteoireacht a bhí tagtha chun feidhme cheana ag an am ar tháinig Cinneadh 2006/512/CE i bhfeidhm, éilíonn an Dearbhú Comhpháirteach oiriúnú na n-ionstraimí sin, i gcomhréir leis na nósanna imeachta is infheidhme (comhfhogasú ginearálta).Tá an Coimisiún tiomanta do na hionstraimí sin go léir a scrúdú, chun na tograí reachtacha a thíolacadh, roimh dheireadh na bliana 2007, d'fhonn iad a oiriúnú, más gá, don nós imeachta nua rialúcháin lena ngabhann grinnscrúdú [4].1.3. An modh a úsáideadhMar a luadh sa Teachtaireacht ón gCoimisiún chuig Parlaimint na hEorpa agus chuig an gComhairle an (...), rinne an Coimisiún scrúdú cúramach ar na hionstraimí go léir a glacadh faoin gcomhchinnteoireacht, d'fhonn teacht ar na hionstraimí a thugann de chumhacht don Choimisiún na bearta le raon feidhme ginearálta agus a bhfuil sé d'aidhm acu eilimintí neamhriachtanacha den ionstraim bhunúsach i gceist a leasú. Ar an gcuma sin bhí an Coimisiún in ann níos mó ná 200 ionstraim, a raibh gá oiriúnú a dhéanamh orthu, a aithint.I measc na n-ionstraimí sin tá roinnt áirithe atá i gClár Códaithe an Choimisiúin. Is amhlaidh atá i gcás Rialachán (CE) Uimh. 2150/2002 maidir le staidreamh dramhaíola[5]. Ba chóir an t-oiriúnú don nós imeachta nua a dhéanamh de réir chomh fada chun cinn is atá an próiseas códaithe, cibé tríd an togra códaithe a athmhúnlú nó, mar a tharlaíonn sa chás idir lámha, trí leasú reachtach.2. EILIMINTÍ DLÍTHIÚLA AN TOGRATá sé d'aidhm ag an oiriúnú an nós imeachta rialúcháin lena ngabhann grinnscrúdú, mar atá sé eagraithe le hAirteagal 5a de Chinneadh 1999/468/CE atá leasaithe, a thabhairt isteach. Sa chás seo, forálann Rialachán (CE) Uimh. 2150/2002, go dtabharfar de chumhacht don Choimisiún na critéir iomchuí i dtaca le meastóireacht na cáilíochta, chomh maith le hinneachar na dtuarascálacha cáilíochta, a shainmhíniú, chun torthaí na dtreoirstaidéar a chur chun feidhme agus chun inneachar na n-iarscríbhinní a oiriúnú. Toisc go bhfuil raon feidhme ginearálta ag na bearta sin agus gur le haghaidh eilimintí neamhriachtanacha de Rialachán (CE) Uimh. 2150/2002 a leasú a ceapadh iad nó le haghaidh an Rialachán seo a fhorlíonadh trí eilimintí nua neamhriachtanacha a chur leis, ba chóir iad a ghlacadh de réir an nós imeachta rialúcháin lena ngabhann grinnscrúdú agus dá bhforáiltear in Airteagal 5a de Chinneadh 1999/468/CE.Toisc gur rialachán an ionstraim bhunúsach, ba chór an t-oiriúnú a dhéanamh le hionstraim chomhionann.2007/0271 (COD)Oiriúnú don nós imeachta rialúcháin lena ngabhann grinnscrúdú Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 2150/2002 maidir le staidreamh dramhaíola, i ndáil leis na cumhachtaí cur chun feidhme arna dtabhairt don Choimisiún(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, agus go háirithe Airteagal 285(1) de,Ag féachaint don togra ón gCoimisiún[6],Ag féachant don tuairim ón gCoiste Eacnamaíoch agus Sóisialta[7],Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh[8],De bharr an méid seo a leanas:(1) Foráiltear i Rialachán (CE) Uimh. 2150/2002 ó Pharlaimint na hEorpa agus ón gComhairle an 25 Samhain 2002 maidir le staidreamh dramhaíola[9] do bhearta áirithe a ghlacadh de réir Chinneadh 1999/468/CE ón gComhairle an 28 Meitheamh 1999 ag leagan síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún[10].(2) Leasaítear Cinneadh 1999/468/EC le Cinneadh 2006/512/EC, lena dtugtar isteach nós imeachta rialúcháin lena ngabhann grinnscrúdú maidir le bearta a bhfuil raon feidhme ginearálta acu agus a ceapadh chun eilimintí neamhriachtanacha d’ionstraim bhunúsach a leasú, ar ionstraim í a glacadh de réir an nós imeachta dá dtagraítear in Airteagal 251 den Chonradh, lena n-áirítear cuid de na heilimintí sin a scriosadh nó tríd an ionstraim a fhorlíonadh trí eilimintí nua neamhriachtanacha a chur léi.(3) I gcomhréir leis an Dearbhú Comhpháirteach ó Pharlaimint na hEorpa, ón gComhairle agus ón gCoimisiún maidir le Cinneadh 2006/512/CE, chun go mbeidh an nós imeachta nua seo infheidhme maidir le hionstraimí a ghlacfar de réir an nós imeachta atá leagtha síos in Airteagal 251 den Chonradh agus atá i bhfeidhm cheana féin, ní mór na hionstraimí sin a oiriúnú i gomhréir leis na nósanna imeachta is infheidhme.(4) Maidir le Rialachán (CE) Uimh. 2150/2002, ba chóir go dtabharfaí de chumhacht don Choimisiún na critéir iomchuí i dtaca le meastóireacht na cáilíochta, chomh maith le hinneachar na dtuarascálacha cáilíochta, a shainmhíniú, chun torthaí na dtreoirstaidéar a chur chun feidhme agus chun inneachar na n-iarscríbhinní a oiriúnú. Toisc go bhfuil raon feidhme ginearálta ag na bearta sin agus gur le haghaidh eilimintí neamhriachtanacha de Rialachán (CE) Uimh. 2150/2002 a leasú a ceapadh iad, nó le haghaidh an Rialachán seo a fhorlíonadh trí eilimintí nua neamhriachtanacha a chur leis, ba chóir iad a ghlacadh de réir leis an nós imeachta rialúcháin lena ngabhann grinnscrúdú agus dá bhforáiltear in Airteagal 5a de Chinneadh 1999/468/CE.(5) Ba cheart Rialachán (CE) Uimh. 2150/2002 a leasú dá réir sin,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 2150/2002 mar seo a leanas:1.  Cuirtear an méid seo a leanas in ionad Airteagal 1(5):"5. Bunóidh an Coimisiún tábla comhghaoil idir an ainmníocht staidrimh atá in Iarscríbhinn III agus an liosta dramhaíola a bunaíodh le Cinneadh 2000/532/CE ón gCoimisiún. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú, trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3)."2.  Cuirtear an méid seo a leanas in ionad Airteagal 3(1):"1. Baileoidh na Ballstáit, faoi na coinníollacha cáilíochta agus beachtais atá le sainmhíniú i gcomhréir leis an dara mír, na sonraí is gá le haghaidh sonrú na saintréithe atá liostaithe in Iarscríbhinní I agus II le ceann amháin de na modhanna seo a leanas:-  suirbhéanna,-  foinsí riaracháin nó eile, leithéid na ndearbhuithe éigeantacha faoi chuimsiú na reachtaíochta Comhphobail maidir le bainistíocht dramhaíola,-  nósanna imeachta meastacháin staidrimh, bunaithe ar shamplaí randamacha nó ar mheastóirí a bhaineann le dramhaíl, nó-  meascán den dá mhodh.Is é an Coimisiún a shainmhíneoidh na coinníollacha cáilíochta agus beachtais. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3).D'fhonn an t-ualach oibre a laghdú, beidh rochtain ag na húdaráis náisiúnta agus ag an gCoimisiún, faoi na teorainneacha agus na coinníollacha a shocraíonn gach Ballstát agus an Coimisiún faoi a n-inniúlachtaí faoi seach, ar fhoinsí na sonraí riaracháin."3.  Cuirtear an méid seo a leanas in ionad Airteagal 5(4):"4. Ar bhonn chonclúidí na dtreoirstaidéar sin, cuirfidh an Coimisiún Parlaimint na hEorpa agus an Chomhairle ar an eolas i dtaobh na bhféidearthachtaí maidir le staidreamh a bhunú le haghaidh na ngníomhaíochtaí agus na saintréithe a chuimsítear sna treoirstaidéir ar allmhairiú agus onnmhairiú dramhaíola. Glacfaidh an Coimisiún na bearta cur chun feidhme is gá. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3)."4.  Cuirtear an méid seo a leanas in ionad Airteagal 6:"Airteagal 6Bearta cur chun feidhme1. Déanfar na bearta is gá chun an Rialachán seo a chur i bhfeidhm a ghlacadh i gcomhréir leis an nós imeachta dá dtagraítear in Airteagal 7(2).Baineann na bearta seo go háirithe le:(a) tiomsú na dtorthaí i gcomhréir le hAirteagal 3(2), (3) agus (4) agus na struchtúir eacnamaíochta agus na coinníollacha teicniúla atá i mBallstát á gcur san áireamh. Féadfaidh na bearta seo a údarú do Bhallstát gan eilimintí áirithe atá san aicmiú a chur in iúl, ar an gcoinníoll go dtaispeántar nach bhfuil ach tionchar teoranta aige ar cháilíocht an staidrimh. I ngach cás ina dtugtar maolú, tarchuirfear an méid iomlán dramhaíola i ngach mír atá liostaithe i bpointe 1 d'Alt 2 agus i bpointe 1 d'Alt 8 in Iarscríbhinn I.(b) leagan amach na formáide iomchuí le haghaidh tarchur na dtorthaí ó na Ballstáit laistigh de dhá bhliain ón Rialacháin seo teacht i bhfeidhm;2. Glacfar i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3) na bearta a bhfuil sé d'aidhm acu na heilimintí neamhriachtanacha den Rialachán seo a leasú nó a fhorlíonadh a bhaineann go háirithe le:(a) oiriúnú d'ascnamh eacnamaíoch agus teicniúil maidir le bailiú agus próiseáil staidrimh na sonraí, chomh maith le próiseáil agus tarchur na dtorthaí;(b) oiriúnú na sonraíochtaí dá dtagraítear in Iarscríbhinní I, II agus III;(c) sainmhíniú ar na critéir iomchuí i gcomhair meastóireachta cáilíochta, chomh maith le hinneachar na dtuarascálacha cáilíochta dá dtagraítear in Alt 7 d'Iarscríbhinní I agus II;(d) cur chun feidhme thorthaí na dtreoirstaidéar i gcomhréir le hAirteagal 4(3) agus le hAirteagal 5(1)."5.  Cuirtear an méid seo a leanas in ionad Airteagal 7:"Airteagal 7Coiste1. Beidh de chúnamh ag an gCoimisiún an Coiste um an gClár Staidrimh, a bunaíodh le hAirteagal 1 de Chinneadh 89/382/CEE, Euratom.2. I gcás ina ndéantar tagairt don mhír seo, beidh feidhm ag Airteagail 5 agus 7 de Chinneadh 1999/468/CE, ag féachaint d’fhorálacha Airteagal 8 de.Trí mhí a bheidh sa tréimhse atá leagtha síos in Airteagal 5(6) de Chinneadh 1999/468/CE.3. I gcás ina ndéanfar tagairt don mhír seo, beidh feidhm ag Airteagal 5a(1), (2), (3) agus (4) agus Airteagal 7 de Chinneadh 1999/468/CE, ag féachaint d'fhorálacha Airteagal 8 de.4. Déanfaidh an Coimisiún na dréachtbhearta a bheartaíonn sé a chur faoi bhráid an Choiste um an gClár Staidrimh a tharchur chuig an gCoiste arna bhunú le Treoir 2006/12/CE.6.  In Airteagal 8, cuirfear "in Airteagal 7(3)" in ionad "in Airteagal 7(2)."7.  Leasaítear Iarscríbhinn I mar seo a leanas:8.  Cuirfear an méid seo a leanas in ionad na habairte deireanaí de phointe 2 d'Alt 2:"Ar bhonn na gconcluidí uathusan, glacfaidh an Coimisiún na bearta cur chun feidhme is gá. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3)."9.  Cuirtear an méid seo a leanas in ionad Airteagal 7(1):"1. I gcás gach míre atá in Alt 8 (gníomhaíochtaí agus teaghlaigh) léireoidh na Ballstáit an coibhéis atá idir an staidreamh tiomsaithe dramhaíola agus an dramhaíl iomlán sa mhír chéanna. Sainmhíneoidh an Coimisiún na híoscheanglais maidir le cuimsiú. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3)."10.  Leasaítear Iarscríbhinn II mar seo a leanas:11.  Cuirfear an méid seo a leanas in ionad Airteagal 7(1):"1. I gcás na saintréithe atá liostaithe in Alt 3 agus i gcás gach míre de na cineálacha difriúla oibríochtaí dá dtagraítear i bpointe 2 d'Alt 8, léireoidh na Ballstáit an coibhéis atá idir an staidreamh tiomsaithe dramhaíola agus an dramhaíl iomlán sa mhír chéanna. Sainmhíneoidh an Coimisiún na híoscheanglais maidir le cuimsiú. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3)."12.  Cuirfear an méid seo a leanas in ionad na habairte deireanaí de phointe 3 d'Alt 8:"Ar bhonn na gconcluidí uathusan, glacfaidh an Coimisiún na bearta cur chun feidhme is gá. Glacfar na bearta seo a bhfuil sé d'aidhm acu na heilimintí neamhriachtanacha den Rialachán seo a leasú trína fhorlíonadh i gcomhréir leis an nós imeachta rialúcháin lena ngabhann grinnscrúdú dá dtagraítear in Airteagal 7(3).".Airteagal 2Tiocfaidh an Rialachán seo i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil, an [...]Thar ceann Pharlaimint na hEorpa Thar ceann na ComhairleAn tUachtarán An tUachtarán [1] IO C 184, 17.7.1999, lch. 23. Cinneadh arna leasú le Cinneadh 2006/512/CE (IO L 200, 22.7.2006, lch.11.[2] IO L 200, 22.7.2006, lch. 11.[3] IO C 255, 21.10.2006, lch. 1.[4] PE 376.314v01-00 – A6-0236/2006 (Dearbhú ón gCoimisiún atá curtha i gceangal leis an tuarascáil ón bParlaimint)[5] IO L 332 an 9.12.2002 lch. 1 Rialachán mar atá arna leasú go deireanach le Rialachán (CE) Uimh. 1893/2006 (IO L 393, 30.12.2006, lch. 1).[6] IO C ......., lch. ..[7] IO C ......., lch. ..[8] IO C ......., lch. ..[9] IO L 332, 9.12.2002 lch. 1 Rialachán mar atá arna leasú go deireanach le Rialachán (CE) Uimh. 1893/2006 (IO L 393, 30.12.2006, lch. 1).[10] IO L 184, 17.7.1999, lch. 23. Cinneadh mar atá arna leasú le Cinneadh 2006/512/CE (IO L 200, 22.7.2006, lch. 11).


               AN COIMISIÚN EORPACH
            An Bhruiséil,30.5.2016
            COM(2016) 317 final
            2016/0159(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena gcuirtear liostaí nua in ionad liostaí na n-imeachtaí dócmhainneachta agus na gcleachtóirí dócmhainneachta in Iarscríbhinn A agus Iarscríbhinn B a ghabhann le Rialachán (AE) 2015/848 maidir le himeachtaí dócmhainneachta

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

                  Tháinig Rialachán (AE) 2015/848 ó Pharlaimint na hEorpa agus ón gComhairle an 20 Bealtaine 2015 maidir le himeachtaí dócmhainneachta (athmhúnlú)
                     1
                  , "an Rialachán" anseo feasta, i bhfeidhm an 26 Meitheamh 2015. Beidh feidhm ag an Rialachán ón 26 Meitheamh 2017, seachas an chuid de a bhaineann le córas na gclár náisiúnta dócmhainneachta a idirnascadh, a mbeidh feidhm aici ón 26 Meitheamh 2019.

                  Liostaítear in Iarscríbhinn A a ghabhann le Rialachán (AE) 2015/848 na himeachtaí dócmhainneachta dá dtagraítear i bpointe (4) d'Airteagal 2 den Rialachán. Liostaítear in Iarscríbhinn B na cleachtóirí dócmhainneachta dá dtagraítear i bpointe (5) d'Airteagal 2.

                  I Nollaig 2015 thug an Pholainn fógra don Choimisiún faoi athchóiriú suntasach ar a dlí náisiúnta maidir le hathstruchtúrú a thiocfadh i bhfeidhm an 1 Eanáir 2016 agus d'iarr sí air na liostaí atá leagtha amach in Iarscríbhinn A agus Iarscríbhinn B a ghabhann leis an Rialachán a leasú dá réir. De réir Airteagal 1(1), phointe (4) d'Airteagal 2 agus aithris (9) den Rialachán ní "imeachtaí dócmhainneachta" iad imeachtaí náisiúnta i gcomhthéacs an Rialacháin ach  amháin i gcás ina bhfuil siad liostaithe in Iarscríbhinn A a ghabhann leis. Is dearbhú air sin aithris (9) den Rialachán: "Ba cheart feidhm a bheith ag an Rialachán seo maidir le himeachtaí dócmhainneachta a chomhlíonann na coinníollacha atá leagtha amach ann, is cuma cé acu duine nádúrtha nó duine dlítheanach, trádálaí nó duine aonair an féichiúnaí. Tá liosta uileghabhálach de na himeachtaí dócmhainneachta sin in Iarscríbhinn A.... Níor cheart nósanna imeachta náisiúnta dócmhainneachta nach bhfuil liostaithe in Iarscríbhinn A a chumhdach leis an Rialachán seo".

                  Tá grinnanailís déanta ag an gCoimisiún ar an iarraidh ón bPolainn lena áirithiú go gcomhlíonann an fógra a thug sí ceanglais an Rialacháin.

                  Ba cheart, mar sin, Rialachán (AE) 2015/848 a leasú dá réir.

               •Comhsheasmhacht le forálacha beartais atá ann cheana sa réimse beartais

                  Leagan athmhúnlaithe den Rialachán (CE) Uimh. 1346/2000 ón gComhairle maidir le himeachtaí dócmhainneachta is ea Rialachán (AE) 2015/848. Aisghairtear le Rialachán (AE) 2015/848 Rialachán (CE) Uimh. 1346/2000 ón gComhairle agus na leasuithe uile a rinneadh air i ndiaidh a chéile. Ionstraim thábhachtach le haghaidh comhar breithiúnach sibhialta ar leibhéal an Aontais Eorpaigh is ea an Rialachán deireanach sin.

                  Ionas gur féidir dócmhainneachtaí trasteorann féichiúnaithe a ionramháil ar bhonn éifeachtúil, ar féichiúnaithe iad a bhfuil a lárionad príomhleasa suite i mBallstát, ba cheart go bhfreagródh raon feidhme an Rialacháin athmhúnlaithe, ar chuma na hionstraime is infheidhme i láthair na huaire, go bhfreagródh sé do raon feidhme dhlíthe dócmhainneachta na mBallstát mar atá san am i láthair. Is éard is aidhm don togra seo a áirithiú go mbeidh raon feidhme an Rialacháin athmhúnlaithe curtha in oiriúint do chreat dlíthiúil iarbhír na mBallstát i dtaca le dócmhainneacht faoin am a chuirfear an Rialachán i bhfeidhm.

               •Comhsheasmhacht le beartais eile de chuid an Aontais

                  Tá ról tábhachtach tacaíochta ag an Rialachán maidir le saoirse bhunaíochta agus saorghluaiseacht daoine.

               2.BUNÚS DLÍ, COIMHDEACHT AGUS COMHRÉIREACHT

               •Bunús Dlí

                  Tá an togra bunaithe ar Airteagal 81(2)(a), (c) agus (f) den Chonradh ar Fheidhmiú an Aontais Eorpaigh.

               •Coimhdeacht (i gcás inniúlacht neamheisiach)

                  Tagann an togra faoi inniúlacht eisiach an Aontais Eorpaigh. Níl feidhm ag prionsabal na coimhdeachta dá bhrí sin.

               •Comhréireacht

                  Comhlíonann an togra prionsabal na comhréireachta ar na cúiseanna seo a leanas:

                  Leis an togra ón gCoimisiún cuirfear liostaí nua in ionad na liostaí le haghaidh na Polainne atá tugtha in Iarscríbhinn A agus in Iarscríbhinn B a ghabhann le Rialachán (AE) 2015/848, á cur san áireamh an fhaisnéis a bhfuair sé fógra fúithi ón mBallstát sin.  Ós rud é gur dlúthchuid den Rialachán na hIarscríbhinní a ghabhann leis, is trí leasú reachtach a dhéanamh ar an Rialachán, agus tríd sin amháin, is féidir modhnuithe a dhéanamh orthu.

                  Tá an Rialachán infheidhme go díreach i ngach Ballstát. Ó fhoilsítear in Iris Oifigiúil an Aontais Eorpaigh é, tá rochtain ag na páirtithe leasmhara uile ar a bhfuil ann.

               •Rogha na hionstraime

                  Rialachán is ea an ionstraim atáthar a bheartú.

                  Ní bheadh modhanna eile leormhaith ar na cúiseanna seo a leanas:

                  Is le rialachán atá le glacadh tríd an ngnáthnós imeachta reachtach, faoin mbunús dlí arna chur i bhfeidhm ar an Rialachán bunaidh, agus leis sin amháin, is féidir leasú a dhéanamh ar na hIarscríbhinní a ghabhann leis an Rialachán. Is é an Coimisiún a dhéanfaidh leasú den sórt sin a mholadh.

                  Thug an Pholainn fógra don Choimisiún faoi leasuithe ar na liostaí atá leagtha amach sna hIarscríbhinní. Dá réir sin, níl de rogha ag an gCoimisiún ach leasuithe a mholadh ar na hIarscríbhinní a ghabhann leis an Rialachán, a mhéid a chomhlíonfaidh na leasuithe sin na ceanglais atá leagtha amach sa Rialachán.

               3.TORTHAÍ NA MEASTÓIREACHTAÍ EX-POST, NA gCOMHAIRLIÚCHÁN LEIS NA PÁIRTITHE LEASMHARA AGUS NA MEASÚNUITHE TIONCHAIR

                  Is leasuithe de chineál teicniúil amháin na leasuithe atá beartaithe. Níl aon athrú substainteach ar an Rialachán áirithe iontu. Dá bhrí sin, códú oifigiúil ar théacs reachtach de réir bhrí Chomhaontú Idirinstitiúideach an 20 Nollaig 1994
                     2
                   atá i gceist leis an mbeart atá beartaithe. I gcomhréir le Treoirlínte an Choimisiúin Eorpaigh maidir le Rialáil níos Fearr ní bheidh aon mheasúnú tionchair de dhíth i gcás tionscnaimh den sórt sin.

                  Ina theannta sin, de bhun Airteagal 81 den Chonradh ar Fheidhmiú an Aontais Eorpaigh, ní raibh de rogha ag an gCoimisiún, tar éis don Pholainn a iarraidh air tús a chur leis an nós imeachta reachtach ba ghá, ach géilleadh don iarraidh sin, a mhéid a chomhlíonann sé na ceanglais atá leagtha amach sa Rialachán. Ní raibh aon saineolas nua ag teastáil le haghaidh na hoibre ullmhúcháin chun an togra seo a ghlacadh.

               4.IMPLEACHTAÍ BUISÉADACHA

                  Níl aon impleacht ag an togra don bhuiséad.

               2016/0159 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena gcuirtear liostaí nua in ionad liostaí na n-imeachtaí dócmhainneachta agus na gcleachtóirí dócmhainneachta in Iarscríbhinn A agus Iarscríbhinn B a ghabhann le Rialachán (AE) 2015/848 maidir le himeachtaí dócmhainneachta

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 81 de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)In Iarscríbhinn A agus Iarscríbhinn B a ghabhann le Rialachán (AE) 2015/848 liostaítear na hainmneacha a thugtar i reachtaíocht náisiúnta na mBallstát do na himeachtaí agus do na cleachtóirí dócmhainneachta a bhfuil feidhm ag an Rialachán sin maidir leo. In Iarscríbhinn A a ghabhann le Rialachán (AE) 2015/848 liostaítear na himeachtaí dócmhainneachta dá dtagraítear i bpointe 4 d'Airteagal 2 den Rialachán. In Iarscríbhinn B liostaítear na cleachtóirí dócmhainneachta dá dtagraítear i bpointe (5) d'Airteagal 2.

               (2)An 4 Nollaig 2015 thug an Pholainn fógra don Choimisiún faoi leasuithe ar na liostaí atá leagtha amach in Iarscríbhinn A agus Iarscríbhinn B a ghabhann leis an Rialachán sin. Comhlíonann na leasuithe sin na ceanglais atá leagtha amach sa Rialachán.

               (3)Tá an Ríocht Aontaithe agus Éire faoi cheangal Rialachán (AE) 2015/848 agus, dá bhrí sin, tá siad rannpháirteach i nglacadh agus i gcur i bhfeidhm an Rialacháin seo.

               (4)I gcomhréir le hAirteagal 1 agus le hAirteagal 2 den Phrótacal maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, níl an Danmhairg rannpháirteach i nglacadh an Rialacháin seo agus níl sí faoi cheangal aige ná faoi réir a chur i bhfeidhm.

               (5)Ba cheart, dá bhrí sin, Iarscríbhinn A agus Iarscríbhinn B a ghabhann le Rialachán (AE) 2015/848 a leasú dá réir,

               TAR ÉIS AN RIALACHÁN SEO A GHLACADH:

               Airteagal 1

               Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn A agus Iarscríbhinn B a ghabhann le Rialachán (AE) 2015/848.

               Airteagal 2

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit i gcomhréir leis na Conarthaí.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                         An tUachtarán

                     (1)
                  IO L 141, 5.6.2015, lch. 19–72.

                     (2)
                  Iris Oifigiúil C 102, 4.4.1996, lch. 2–3.

    ---documentbreak---

               AN COIMISIÚN EORPACH
            An Bhruiséil,30.5.2016
            COM(2016) 317 final
            IARSCRÍBHINN
            a ghabhann leis an Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena gcuirtear liostaí nua in ionad liostaí na n-imeachtaí dócmhainneachta agus na gcleachtóirí dócmhainneachta in Iarscríbhinn A agus Iarscríbhinn B a ghabhann le Rialachán (AE) 2015/848 maidir le himeachtaí dócmhainneachta

               IARSCRÍBHINN

               a ghabhann leis an Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena gcuirtear liostaí nua in ionad liostaí na n-imeachtaí dócmhainneachta agus na gcleachtóirí dócmhainneachta in Iarscríbhinn A agus Iarscríbhinn B a ghabhann le Rialachán (AE) 2015/848 maidir le himeachtaí dócmhainneachta

               Cuirtear an méid seo a leanas in ionad Iarscríbhinn A agus Iarscríbhinn B a ghabhann le Rialachán (AE) 2015/848:

               "IARSCRÍBHINN A

               Na himeachtaí dócmhainneachta dá dtagraítear i bpointe (4) d'Airteagal 2

               BELGIQUE/BELGIË

               — Het faillissement/La faillite,

                — De gerechtelijke reorganisatie door een collectief akkoord/La réorganisation judiciaire par accord collectif,

                — De gerechtelijke reorganisatie door een minnelijk akkoord/La réorganisation judiciaire par accord amiable,

                — De gerechtelijke reorganisatie door overdracht onder gerechtelijk gezag/La réorganisation judiciaire par transfert sous autorité de justice,

                — De collectieve schuldenregeling/Le règlement collectif de dettes,

                — De vrijwillige vereffening/La liquidation volontaire,

                — De gerechtelijke vereffening/La liquidation judiciaire,

                — De voorlopige ontneming van beheer, bepaald in artikel 8 van de faillissementswet/Le dessaisissement provisoire, visé à l'article 8 de la loi sur les faillites,

                БЪЛГАРИЯ

               — Производство по несъстоятелност,

                ČESKÁ REPUBLIKA

               — Konkurs,

                — Reorganizace,

                — Oddlužení,

                DEUTSCHLAND

               — Das Konkursverfahren,

                — Das gerichtliche Vergleichsverfahren,

                —  Das Gesamtvollstreckungsverfahren,

                — Das Insolvenzverfahren,

                EESTI

               — Pankrotimenetlus,

                — Võlgade ümberkujundamise menetlus,

                ÉIRE/IRELAND

               — Compulsory winding-up by the court,

                — Bankruptcy,

                — The administration in bankruptcy of the estate of persons dying insolvent,

                — Winding-up in bankruptcy of partnerships,

                — Creditors' voluntary winding-up (with confirmation of a court),

                — Arrangements under the control of the court which involve the vesting of all or part of the property of the debtor in the Official Assignee for realisation and distribution,

                — Examinership,

                — Debt Relief Notice,

                — Debt Settlement Arrangement,

                — Personal Insolvency Arrangement,

                ΕΛΛΑΔΑ

               — Η πτώχευση,

                — Η ειδική εκκαθάριση εν λειτουργία,

                — Σχέδιο αναδιοργάνωσης,

                — Απλοποιημένη διαδικασία επί πτωχεύσεων μικρού αντικειμένου,

                — Διαδικασία Εξυγίανσης,

                ESPAÑA

               — Concurso,

                — Procedimiento de homologación de acuerdos de refinanciación,

                — Procedimiento de acuerdos extrajudiciales de pago,

                — Procedimiento de negociación pública para la consecución de acuerdos de refinanciación colectivos, acuerdos de refinanciación homologados y propuestas anticipadas de convenio,

                FRANCE

               — Sauvegarde,

                — Sauvegarde accélérée,

                — Sauvegarde financière accélérée,

                — Redressement judiciaire,

                — Liquidation judiciaire,

                HRVATSKA

               — Stečajni postupak,

                ITALIA

               — Fallimento,

                — Concordato preventivo,

                — Liquidazione coatta amministrativa,

                — Amministrazione straordinaria,

                — Accordi di ristrutturazione,

                — Procedure di composizione della crisi da sovraindebitamento del consumatore (accordo o piano),

                — Liquidazione dei beni,

                ΚΥΠΡΟΣ

               — Υποχρεωτική εκκαθάριση από το Δικαστήριο,

                — Εκούσια εκκαθάριση από μέλη,

                — Εκούσια εκκαθάριση από πιστωτές

                — Εκκαθάριση με την εποπτεία του Δικαστηρίου,

                — Διάταγμα Παραλαβής και πτώχευσης κατόπιν Δικαστικού Διατάγματος,

                — Διαχείριση της περιουσίας προσώπων που απεβίωσαν αφερέγγυα,

                LATVIJA

               — Tiesiskās aizsardzības process,

                — Juridiskās personas maksātnespējas process,

                — Fiziskās personas maksātnespējas process,

                LIETUVA

               — Įmonės restruktūrizavimo byla,

                — Įmonės bankroto byla,

                — Įmonės bankroto procesas ne teismo tvarka,

                — Fizinio asmens bankroto procesas,

                LUXEMBOURG

               — Faillite,

                — Gestion contrôlée,

                — Concordat préventif de faillite (par abandon d'actif),

                — Régime spécial de liquidation du notariat,

                — Procédure de règlement collectif des dettes dans le cadre du surendettement,

                MAGYARORSZÁG

               — Csődeljárás,

                — Felszámolási eljárás,

                MALTA

               — Xoljiment,

                — Amministrazzjoni,

                — Stralċ volontarju mill-membri jew mill-kredituri,

                — Stralċ mill-Qorti,

                — Falliment f'każ ta' kummerċjant,

                — Proċedura biex kumpanija tirkupra,

                NEDERLAND

               — Het faillissement,

                — De surséance van betaling,

                — De schuldsaneringsregeling natuurlijke personen,

                ÖSTERREICH

               — Das Konkursverfahren (Insolvenzverfahren),

                — Das Sanierungsverfahren ohne Eigenverwaltung (Insolvenzverfahren),

                — Das Sanierungsverfahren mit Eigenverwaltung (Insolvenzverfahren),

                — Das Schuldenregulierungsverfahren,

                — Das Abschöpfungsverfahren,

                — Das Ausgleichsverfahren,

                POLSKA

               — Upadłość

               — Postępowanie o zatwierdzenie układu,

               — Przyspieszone postępowanie układowe,

               — Postępowanie układowe,

               — Postępowanie sanacyjne,

                PORTUGAL

               — Processo de insolvência,

                — Processo especial de revitalização,

                ROMÂNIA

               — Procedura insolvenței,

                — Reorganizarea judiciară,

                — Procedura falimentului,

                — Concordatul preventiv,

                SLOVENIJA

               — Postopek preventivnega prestrukturiranja,

                — Postopek prisilne poravnave,

                — Postopek poenostavljene prisilne poravnave,

                — Stečajni postopek: stečajni postopek nad pravno osebo, postopek osebnega stečaja in postopek stečaja zapuščine,

                SLOVENSKO

               — Konkurzné konanie,

                — Reštrukturalizačné konanie,

                — Oddlženie,

                SUOMI/FINLAND

               — Konkurssi/konkurs,

                — Yrityssaneeraus/företagssanering,

                — Yksityishenkilön velkajärjestely/skuldsanering för privatpersoner,

                SVERIGE

               — Konkurs,

                — Företagsrekonstruktion,

                — Skuldsanering,

                UNITED KINGDOM

               — Winding-up by or subject to the supervision of the court,

                — Creditors' voluntary winding-up (with confirmation by the court),

                — Administration, including appointments made by filing prescribed documents with the court,

                — Voluntary arrangements under insolvency legislation,

                — Bankruptcy or sequestration.

               IARSCRÍBHINN B

               Na cleachtóirí dócmhainneachta dá dtagraítear i bpointe (5) d'Airteagal 2

               BELGIQUE/BELGIË

               — De curator/Le curateur,

                — De gedelegeerd rechter/Le juge-délégué,

                — De gerechtsmandataris/Le mandataire de justice,

                — De schuldbemiddelaar/Le médiateur de dettes,

                — De vereffenaar/Le liquidateur,

                — De voorlopige bewindvoerder/L'administrateur provisoire,

                БЪЛГАРИЯ

               — Назначен предварително временен синдик,

                — Временен синдик,

                — (Постоянен) синдик,

                — Служебен синдик,

                ČESKÁ REPUBLIKA

               — Insolvenční správce,

                — Předběžný insolvenční správce,

                — Oddělený insolvenční správce,

                — Zvláštní insolvenční správce,

                 — Zástupce insolvenčního správce,

                DEUTSCHLAND

               — Konkursverwalter,

                — Vergleichsverwalter,

                 — Sachwalter (nach der Vergleichsordnung),

                — Verwalter,

                — Insolvenzverwalter,

                — Sachwalter (nach der Insolvenzordnung),

                — Treuhänder,

                — Vorläufiger Insolvenzverwalter,

                — Vorläufiger Sachwalter,

                EESTI

               — Pankrotihaldur,

                — Ajutine pankrotihaldur,

                — Usaldusisik,

                ÉIRE/IRELAND

               — Liquidator,

                — Official Assignee,

                — Trustee in bankruptcy,

                — Provisional Liquidator,

                — Examiner,

               — Personal Insolvency Practitioner,

                — Insolvency Service,

                ΕΛΛΑΔΑ

               — Ο σύνδικος,

                — Ο εισηγητής,

                — Η επιτροπή των πιστωτών,

                — Ο ειδικός εκκαθαριστής,

                ESPAÑA

               — Administrador concursal,

                — Mediador concursal,

                FRANCE

                — Mandataire judiciaire,

                — Liquidateur,

                — Administrateur judiciaire,

                — Commissaire à l'exécution du plan,

                HRVATSKA

               — Stečajni upravitelj,

                — Privremeni stečajni upravitelj,

                — Stečajni povjerenik,

                — Povjerenik,

                ITALIA

               — Curatore,

                — Commissario giudiziale,

                — Commissario straordinario,

                — Commissario liquidatore,

                — Liquidatore giudiziale,

                — Professionista nominato dal Tribunale,

                — Organismo di composizione della crisi nella procedura di composizione della crisi da sovraindebitamento del consumatore,

                — Liquidatore,

                ΚΥΠΡΟΣ

               — Εκκαθαριστής και Προσωρινός Εκκαθαριστής,

                — Επίσημος Παραλήπτης,

                — Διαχειριστής της Πτώχευσης,

                LATVIJA

               — Maksātnespējas procesa administrators,

                LIETUVA

               — Bankroto administratorius,

                — Restruktūrizavimo administratorius,

                LUXEMBOURG

               — Le curateur,

                — Le commissaire,

                — Le liquidateur,

                — Le conseil de gérance de la section d'assainissement du notariat,

                — Le liquidateur dans le cadre du surendettement,

                MAGYARORSZÁG

               — Vagyonfelügyelő,

                — Felszámoló,

                MALTA

               — Amministratur Proviżorju,

                — Riċevitur Uffiċjali,

                — Stralċjarju,

                — Manager Speċjali,

                — Kuraturi f'każ ta' proċeduri ta' falliment,

                — Kontrolur Speċjali,

                NEDERLAND

               — De curator in het faillissement,

                — De bewindvoerder in de surséance van betaling,

                — De bewindvoerder in de schuldsaneringsregeling natuurlijke personen,

                ÖSTERREICH

               — Masseverwalter,

                — Sanierungsverwalter,

                — Ausgleichsverwalter,

                — Besonderer Verwalter,

                — Einstweiliger Verwalter,

                — Sachwalter,

                — Treuhänder,

                — Insolvenzgericht,

                — Konkursgericht,

                POLSKA

               — Syndyk,

                — Nadzorca sądowy,

                — Zarządca,

               — Nadzorca układu,

               — Tymczasowy nadzorca sądowy,

               — Tymczasowy zarządca,

               — Zarządca przymusowy,

                PORTUGAL

               — Administrador da insolvência,

                — Administrador judicial provisório,

                ROMÂNIA

               — Practician în insolvență,

                — Administrator concordatar,

                — Administrator judiciar,

                — Lichidator judiciar,

                SLOVENIJA

               — Upravitelj,

                SLOVENSKO

               — Predbežný správca,

                — Správca,

                SUOMI/FINLAND

               — Pesänhoitaja/boförvaltare,

                — Selvittäjä/utredare,

                SVERIGE

               — Förvaltare,

                — Rekonstruktör,

                UNITED KINGDOM

               — Liquidator,

                — Supervisor of a voluntary arrangement,

                — Administrator,

                — Official Receiver,

                — Trustee,

                — Provisional Liquidator,

                — Interim Receiver,

                — Judicial factor."


				|

		52013PC0153

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le fógra a thabhairt don Choimisiúin faoi thionscadail infheistíochta sa bhonneagar fuinnimh laistigh den Aontas Eorpach agus a chuirtear in áit Rialachán (EU, Euratom) Uimh. 617/2010 ón gComhairle /* COM/2013/0153 final - 2013/0082 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Tá an Coimisiún ag moladh an Rialachán
nua seo chuig Parlaimint na hEorpa
agus chuig an gComhairle tar éis breithiúnas
na Cúirte Breithiúnais Eorpaí a
neamhnigh Rialachán (AE, Euratom) Uimh. 617/2010 maidir le fógra
a thabhairt don Choimisiún faoi thionscadail infheistíochta i mbonneagar fuinnimh laistigh den Aontas Eorpach agus
a éifeachtaí a choimeád ar bun go dtí go nglacfar rialachán nua ar an mbunús dlí cuí, .i. Airteagal 194(2)
den CFAE.
Is ionann raon feidhme an
Rialacháin atá beartaithe
agus raon feidhme an Rialacháin a cuireadh ar neamhní. Ceanglaítear ar na Ballstáit fógra a thabhairt gach dhá
bhliain don Choimisiúin faoi shonraí agus faisnéis ar thionscadail infheistíochta a bhaineann le táirgeadh, stóráil agus iompar ola, gáis nádúrtha, leictreachais (lena
n‑áirítear leictreachas ó fhoinsí
in‑athnuaite), bithbhreoslaí agus dé‑ocsaíd
charbóin a ghabháil agus a stóráil.
Ar infheistíochtaí atá le fógairt don Choimisiún tá thionscadail atá pleanáilte agus faoi thógáil, an bonneagar atá
ann cheana féin a chlaochlú chomh maith le tionscadail
de mhéid áirithe a dhíchoimisiúnú , laistigh de chúig bliana, i gcríocha na mBallstát, lena n‑áirítear na hidirnaisc le tríú tíortha. Ba cheart go mbeadh sé
d’oibleagáid ar na gnóthais lena mbaineann na sonraí agus an fhaisnéis atá i
dtrácht a thabhairt don Bhallstát atá i gceist.
Cinneadh rialú 6 Meán Fómhair, 2012
na Cúirte tar éis do Pharlaimint na hEorpa caingean dlí i gcoinne
na Comhairle a thionscnamh i nDeireadh Fómhair 2010
ag cur in aghaidh an bhunúis dlí a
úsáideadh le Rialachán (AE, Euratom) Uimh. 617/2010
a ghlacadh agus ag iarraidh ar an
gCúirt é a neamhniú (Cás C-490/10). D'úsáid an Chomhairle Airteagail 337 den CFAE agus 187 den TEAEC mar
bhunús dlí, ar an mbonn go
mbaineann an Rialachán le gníomhaíocht faisnéis ghinearálta a
bhailiú.
Tar éis iarraidh na Parlaiminte,
chuir an Chúirt Rialachán (AE,Euratom) Uimh. 617/2010 ar neamhní, ach choinnigh sí a éifeachtaí go dtí go nglacfar rialachán nua
ar an mbunús ceart dlí laistigh de thréimhse réasúnta ama. D'fhonn
déanamh de réir bhreithiúnas na Cúirte agus
chun leanúnachas i mbreathnú ar na tionscadail infheistíochta i mbonneagar fuinnimh a áirithiú, molann an Coimisiún Rialachán
atá ar aon‑ábhar leis an Rialachán
a cuireadh ar neamhní agus molann
sé roinnt oiriúnuithe a bhfuil dianghá
leo mar gheall ar an bpróiseas reachtaíochta
nua. Baineann na modhnuithe sin leis
an nós imeachta reachtach nua
(gnáthnós imeachta reachtach), an dáta d'athbhreithniú ar an ngníomh (31 Nollaig 2016 in ionad 23 Iúil 2015)
agus an dáta le haghaidh
tuairisciú.
Tar éis rialú na Cúirte, tá éifeachtaí
an Rialacháin a cuireadh ar neamhní
á gcoimeád ar bun go dtí go nglacfar
Rialachán nua. Cé go bhfuilimid ag súil go
nglacfar Rialachán nua go tapa le linn
na bliana 2013, ní dócha go nglacfar an
Rialachán nua roimh Iúil 2013, an spriocdháta
eile le haghaidh na mBallstát
chun a gcuid infheistíochtaí a chur in
iúl i gcomhréir leis an Rialachán a cuireadh ar neamhní.
Ba cheart gur ar an Rialachán a cuireadh ar neamhní a bhunófaí an chéad chleachtadh
tuairiscithe eile sa bhliain 2013
dá bhrí sin. Sa Rialachán nua atá molta,
ba chóir fógra a thabhairt ar na sonraí
ón 1 Eanáir 2015 agus gach dhá
bhliain ina dhiaidh sin.
Leagtar amach foirm agus sonraí teicniúla
maidir le fógra a thabhairt don Choimisiún faoi shonraí agus faoi fhaisnéis i
ndáil le tionscadail infheistíochta sa bhonneagar fuinnimh i Rialachán (AE,
Euratom) Uimh. 833/2010 an 21 Meán Fómhair 2010, lena gcuirtear
chun feidhme Rialachán (AE,Euratom) Uimh. 617/2010 (AE, Euratom) ón
gComhairle a cuireadh ar neamhní. Leanfaidh Rialachán (AE, Euratom) Uimh. 833/2010
de bheith infheidhme go dtí go ndéanfar é a leasú, rud a dhéanfar i ndiaidh
ghlacadh an Rialacháin bheartaithe seo.
2.           TORTHAÍ NA gCOMHAIRLIÚCHÁN
LEIS NA PÁIRTITHE LEASMHARA AGUS NA MEASÚNUITHE TIONCHAIR
Ós rud é go ndearnadh (i) measúnú ar an
tionchar agus comhairliúchán cuí leis na páirtithe leasmhara nuair a moladh
Rialachán (AE, Euratom) Uimh. 617/2010, (ii) gurb ionann ábhar an
Rialacháin atá beartaithe agus a bhfuil i
Rialachán (AE, Euratom) Uimh. 617/2010, ní dhearna an
Coimisiún measúnú tionchair nua, agus níor sheol an Coimisiún comhairliúchán
nua leis na páirtithe leasmhara.
3.           EILIMINTÍ DLÍ AN TOGRA
Achoimre ar an ngníomhaíocht atá
beartaithe
Bunaítear leis an Rialachán atá beartaithe
creat comhchoiteann chun fógra a thabhairt don Choimisiún faoi shonraí agus
faisnéis ar thionscadail infheistíochta i mbonneagar fuinnimh sna hearnálacha
peitriliam, gáis, leictreachais agus bithbhreosla agus a bhaineann le dé‑ocsaíd
charbóin a tháirgeann na hearnálacha sin.
Gach dhá bhliain, bheadh ar na Ballstáit nó ar
eintiteas a dtarmligeann siad an cúram sin chucu sonraí agus faisnéis ar
thionscadail infheistíochta a bhaineann le táirgeadh, iompar agus le stóráil a
bhailiú agus a chur in iúl. Chun an t‑ualach riaracháin a íoslaghdú,
tugadh dhá eilimint a bhaineann le solúbthacht agus le simpliú isteach:
–
Mura gcinneann Ballstáit a mhalairt, bheadh gnóthais
faoi oibleagáid a chur ar fáil do
na Ballstáit - nó don eintiteas inniúil -
faisnéis ar a gcuid tionscadail
infheistíochta, lena n‑áirítear tionscadail dhíchoimisiúnaithe;
–
Bheadh na Ballstáit díolmhaithe ó
thuairisciú má chuireann siad faisnéis
choibhéiseach ar fáil cheana féin
don Choimisiún faoi reachtaíocht shonrach AE um earnálacha fuinnimh. Bheadh sé sin
amhlaidh freisin má bhailíonn
na comhlachtaí atá i bhfeighil pleananna forbartha líonra gáis agus
leictreachais na sonraí ábhartha. Sa chás sin, d'iarrfaí orthu na sonraí ábhartha a chur
in iúl don Choimisiún, agus tuairimí iomchuí na mBallstát faru, más gá.
Sonraí agus faisnéis a bailíodh
(cineál infheistíochta, cumais phleanáilte
agus constaicí móra ...), chuirfidís na treochtaí móra ar fáil le haghaidh infheistíochta
i mbonneagar fuinnimh an AE. Tá soláthar
déanta chun a ráthú go gcomhlíonann
sonraí agus faisnéis a chuirtear in iúl
don Choimisiún na caighdeáin a
nglactar leo go ginearálta; go ndéantar na sonraí agus
an fhaisnéis a fháil, a stóráil agus
a phróiseáil leis an uirlisí TF
cuí agus i gcomhlíonadh iomlán leis an gcreat dlíthiúil maidir le cosaint sonraí do dhaoine aonair; go bpoibleofar na sonraí agus
an fhaisnéis ach amháin nuair a bhíonn siad íogair ó thaobh tráchtála.

Ar bhonn na sonraí agus na faisnéise
a fuarthas, cuirfidh an Coimisiún
ar fáil ar bhonn rialta agus tras‑earnála anailís ar éabhlóid agus peirspictíochtaí struchtúracha chóras
fuinnimh an AE agus aon anailís eile ar
leith atá ag teastáil. Cheadódh sé sin bearnaí féideartha san éileamh agus sa soláthair
amach anseo agus constaicí ar infheistíocht a aithint. Leis na hanailís sin, beidh an Coimisiún i riocht
níos fearr le dea‑chleachtas a chur chun cinn
agus chun trédhearcacht
níos fearr do rannpháirtithe sa mhargadh a bhunú. Le comhthuairimí ar na ceisteanna sin
a fhorbairt, pléifear torthaí na
n‑anailísí sin le geallsealbhóirí agus foilseofar
iad.
Bunús dlí
Is é Airteagal 194 den Chonradh ar
Fheidhmiú an Aontais Eorpaigh bunús dlí an togra seo.
Prionsabal
na coimhdeachta
Is é is aidhm don dréacht‑thogra seo an
creat chun sonraí agus faisnéis a
bhailiú do chúraimí an Choimisiúin a neartú. Agus sonraí iomchuí aige, is fearr a bheidh an
Coimisiún agus go háirithe a Fhaireachlann
Mhargaidh don Fhuinneamh i riocht
chun faireachán a dhéanamh ar éabhlóid chóras fuinnimh
an AE, i bpeirspictíocht thras‑earnála
agus ag leibhéal an AE, agus ar
na fadhbanna a d'fhéadfadh moill
nó bac a chur ar thionscadail infheistíochta. I
bhfianaise idirghaolmhaireachtaí na bhfo‑earnálacha
fuinnimh (m.sh. leictreachas
agus gás) agus go bhfuil margadh
inmheánach ann, tá an ghné uile‑AE ag éirí níos
ábhartha i gcónaí, rud a fhírinníonn ról institiúidí an
AE agus an Choimisiúin, go háirithe.
Prionsabal na comhréireachta
Comhlíonann an togra prionsabal na
comhréireachta. Ní théann an togra seo thar a bhfuil riachtanach chun na
cuspóirí sin a bhaint amach. Leanfar le
solúbthacht na mBallstát maidir le roghnú na socruithe chun sonraí a
bhailiú.
Roghnú na n‑ionstraimí
Is é Rialachán an ionstraim atá beartaithe mar tá sé in ionad Rialacháin atá ann cheana féin.
4.           IMPLEACHTAÍ BUISÉADACHA
Beidh
tionchar teoranta ag an togra
ar bhuiséad an Chomhphobail, go
háirithe chun caiteachas ar
theicneolaíocht faisnéise a chumhdach agus, má
chinneann an Coimisiún amhlaidh, caiteachas
ar shonraí a cheannach agus saineolaithe a aisíoc. Ní thuartar aon tionchar
mór díreach ar bhuiséid na mBallstát.
5.           EILIMINTÍ ROGHNACHA
Simpliú
Toisc go gcuireann sé
oibleagáidí tuairiscithe agus
sásraí faireacháin atá ann cheana féin san áireamh, ní dhéanann an togra seo aon ualach riaracháin
neamhriachtanach a chruthú ach níor cheart dó
bheith i bhfeidhm dá chuid féin den tuairisciú ach amháin mura gcuireann reachtaíocht atá sonrach don earnáil
sonraí agus faisnéis choibhéiseach ar
fáil.
Clásal
athbhreithnithe
Faoin 31 Nollaig 2016, déanfaidh an Coimisiún athbhreithniú ar an sásra um thuairisciú agus faireachán atá
leagtha síos ag an Rialachán nua.
2013/0082 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
maidir le fógra a thabhairt don Choimisiúin
faoi thionscadail infheistíochta sa bhonneagar fuinnimh laistigh den Aontas
Eorpach agus a chuirtear in áit Rialachán (EU, Euratom) Uimh. 617/2010 ón
gComhairle
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 194 de,
Ag féachaint don togra ón gCoimisiún Eorpach,
Ag féachaint don tuairim ó Choiste Eacnamaíoch
agus Sóisialta na hEorpa,
Ag féachaint don tuairim ó Choiste na Réigiún,

Ag gníomhú dóibh i gcomhréir leis an
ngnáthnós imeachta reachtach,
De bharr an méid seo a leanas:
(1)       Tá léargas foriomlán ar
fhorbairt na hinfheistíochta i mbonneagar fuinnimh an Aontais fíorthábhachtach
don Choimisiún chun a chúramaí i réimse an fhuinnimh a chur i gcrích. A bhuí le
hinfhaighteacht rialta shonraí cothrom le dáta, ba cheart a chur ar chumas an
Choimisiúin na comparáidí agus na meastóireachtaí is gá a dhéanamh nó bearta
ábhartha a mholadh atá bunaithe ar na figiúirí agus ar na hanailísí iomchuí, go
háirithe maidir leis an gcóimheá idir soláthar agus éileamh i gcúrsaí fuinnimh
amach anseo.
(2)       Tá athrú suntasach tagtha ar
chúrsaí fuinnimh laistigh agus lasmuigh den Aontas le blianta beaga anuas, agus
dá thoradh sin is saincheist fhíorthábhachtach í an infheistíocht i mbonneagar
fuinnimh d’fhonn soláthar fuinnimh san Aontas a chinntiú, ar mhaithe le
feidhmiú an mhargaidh inmheánaigh agus go ndéanfar an t‑aistriú i dtreo
córais fuinnimh ísealcharbóin a bhfuil an tAontas tosnaithe air cheana féin.
(3)       Mar gheall ar an gcomhthéacs
nua fuinnimh, beidh gá le hinfheistíocht shuntasach in gach cineál bonneagair ,
in gach earnáil fuinnimh chomh maith le forbairt ar chineálacha nua bonneagair
agus teicneolaíochtaí nua a nglacfar leo sa mhargadh. Mar gheall ar
léirscaoileadh na hearnála fuinnimh agus ar comhtháthú breise an mhargaidh
inmheánaigh, tá ról níos suntasaí ag oibreoirí eacnamaíochta i ndáil le
hinfheistíocht a dhéanamh. Ag an am céanna, mar gheall ar cheanglais nua
beartais, amhail spriocanna a dhéanann difear don mheascán breosla, athrófar
beartais na mBallstát i bhfabhar bonneagair fuinnimh nua agus/nó nuachóirithe.
(4)       Sa chomhthéacs seo, ba cheart
aird níos mó a thabhairt ar infheistíocht i mbonneagar fuinnimh an Aontais, go
háirithe chun bheith in oirchill fadhbanna, dea‑chleachtas a chur chun
cinn agus níos mó trédhearcachta a bhunú i dtaca le forbairt an chórais
fuinnimh amach anseo san Aontas.
(5)       Dá bhrí sin, ba cheart don
Choimisiún, agus go háirithe ba cheart dá Fhaireachlann Margaidh don Fhuinneamh
sonraí cruinne agus faisnéis chruinn a bheith ar fáil acu faoi thionscadail
infheistíochta, lena n‑áirítear díchoimisiúnú sna comhchodanna is
suntasaí de chóras fuinnimh an Aontais.
(6)       I dtaca le hinfheistíocht an
Aontais amach anseo, tá tábhacht ag sonraí agus faisnéis faoi fhorbairtí
intuartha ar acmhainn táirgthe tarchuir agus stórála faoi thionscadail sna
hearnálacha fuinnimh éagsúla don Aontas. Dá bhrí sin is gá a áirithiú go
dtabharfar fógra don Choimisiún i dtaobh tionscadail infheistíochta a bhfuil
tús curtha le hobair tógála nó le hobair díchoimisiúnaithe nó a bhfuil cinneadh
deiridh infheistíochta déanta ina leith.
(7)       De bhun Airteagail 41
agus 42 de Chonradh Euratom, tá d’oibleagáid ar ghnóthais fógra a thabhairt
faoina dtionscadail infheistíochta. Ní foláir tuairisciú tráthrialta ar chur
chun feidhme na dtionscadal infheistíochta a bheith ag gabháil mar fhorlíonadh
le faisnéis den sórt sin. Beidh an tuairisciú breise sin gan dochar
d'Airteagail 41 go 44 de Chonradh Euratom.
(8)       Ionas go mbeidh dearcadh comhsheasmhach
ag an gCoimisiún faoi fhorbairtí amach anseo ar chóras fuinnimh an AE ina
iomláine , ní foláir creat tuairiscithe comhchuibhithe le haghaidh tionscadal
infheistíochta a bheith ann agus é bunaithe ar chatagóirí nuashonraithe maidir
le sonraí oifigiúla agus faisnéis oifigiúil a bheidh le tarchur ag na
Ballstáit.
(9)       Ba cheart do na Ballstáit,
chun na críche seo, fógra a thabhairt don Choimisiún faoi shonraí agus faoi
fhaisnéis i ndáil le tionscadail infheistíochta sa bhonneagar fuinnimh ar tionscadail
iad a bhaineann le táirgeadh, stóráil agus iompar ola, gáis nádúrtha,
leictreachais, lena n‑áirítear leictreachas ó fhoinsí inathnuaite,
bithbhreoslaí agus gabháil agus stóráil dé‑ocsaíde carbóin bíodh siad sin
beartaithe nó i mbun tógála ina gcríoch, lena n‑áirítear idirnaisc le
tríú tíortha. Ba cheart é bheith d’oibleagáid ar na gnóthais lena mbaineann na
sonraí agus an fhaisnéis atá i dtrácht a thabhairt don Bhallstát atá i gceist.
(10)     I bhfianaise an amscála a
ghabhann le tionscadail infheistíochta in earnáil an fhuinnimh, ba cheart gur
leor tuairisciú a dhéanamh gach re bliain.
(11)     D’fhonn ualaigh riaracháin
dhíréireacha a sheachaint agus d’fhonn na costais ar Bhallstáit agus ar
ghnóthais a íoslaghdú, go háirithe i gcás fiontar beag agus meánmhéide, ba
cheart a cheadú leis an Rialachán seo Ballstáit agus gnóthais a dhíolmhú ó
oibleagáidí tuairiscithe, ar choinníoll go ndéantar faisnéis choibhéiseach agus
inchomparáide a sholáthar don Choimisiún de bhun gníomhartha dlíthiúla an
Aontais a bhaineann go sonrach le hearnáil an fhuinnimh agus arna glacadh ag
institiúidí an Aontais agus a bhfuil sé mar aidhm leo cuspóirí mhargaí
iomaíocha fuinnimh an Aontais a bhaint amach, eadhon inbhuanaitheacht chóras
fuinnimh an Aontais agus cinnteacht an tsoláthair fuinnimh chuig an Aontas. Ba
cheart, a sheachaint, dá bhrí sin, aon dúbailt ar cheanglais tuairiscithe a
shonraítear sa tríú pacáiste maidir leis an margadh inmheánach sa leictreachas
agus sa ghás nádúrtha.
(12)     Chun sonraí a phróiseáil, agus
chun an fógra faoi shonraí a shimpliú agus a chinntiú chomh maith, ba cheart
don Choimisiún, agus go háirithe ba cheart dá Fhaireachlann Margaidh don
Fhuinneamh, in ann na bearta iomchuí go léir chun na críche sin a ghlacadh, go
háirithe uirlisí agus nósanna imeachta comhtháite TF a oibriú.
(13)     Tá
cosaint daoine aonair i ndáil le Ballstáit bheith ag próiseáil sonraí pearsanta
faoi rialú ag Treoir 95/46/CE ó Pharlaimint na hEorpa agus ón gComhairle[1] agus tá cosaint daoine aonair
maidir le próiseáil sonraí pearsanta ag an gCoimisiún faoi rialú ag Rialachán
(CE) Uimh. 45/2001 ó Pharlaimint na hEorpa agus ón gComhairle[2]. Ní dhéanann an Rialachán seo
athrú ar bith ar na forálacha sin.
(14)     Ba cheart do na Ballstáit, nó
a gcuid eintiteas tarmligthe, agus don Choimisiúin rúndacht sonraí agus
faisnéise atá íogair ó thaobh tráchtála de a áirithiú. Dá bhrí sin, ba cheart
do na Ballstáit nó a gcuid eintiteas tarmligthe, cé is moite de shonraí agus
faisnéis a bhaineann le tionscadail trasteorann, comhiomlánú a dhéanamh ar
shonraí agus ar fhaisnéis sin ar leibhéal náisiúnta sula gcuirtear faoi bhráid
an Choimisiúin iad. Dá mbeadh gá leis, ba cheart don Choimisiún comhiomlánú
breise a dhéanamh ar na sonraí seo ar bhealach nach bhféadfaí aon mhionsonraí
maidir le gnóthais ar leith ná suiteálacha ar leith a nochtadh ná a bhaint mar
thátal astu.
(15)     Ba cheart don Choimisiún, agus
go háirithe ba cheart dá Fhaireachlann Margaidh don Fhuinneamh, anailís a
sholáthar go rialta agus go tras‑earnálach ar fhorás struchtúrach agus ar
pheirspictíochtaí chóras fuinnimh an AE agus, i gcás inarb iomchuí, anailís
níos dírithe a dhéanamh ar ghnéithe áirithe den chóras fuinnimh sin. Ba cheart
don anailís sin rannchuidiú go háirithe leis na bearnaí féideartha sa
bhonneagar agus san infheistíocht i gcomhthéacs na cothromaíochta idir
sholáthar agus éileamh i gcúrsaí fuinnimh a aithint. Ba cheart don anailís
bheith ina hábhar caibidle i bplé ar leibhéal an Aontais faoi bhonneagair
fuinnimh agus ba cheart dá bhrí sin í a sheoladh ar aghaidh go Parlaimint na hEorpa,
an Chomhairle agus Coiste Eacnamaíoch agus Sóisialta na hEorpa agus í a chur ar
fáil do pháirtithe leasmhara.
(16)     Féadfaidh saineolaithe ó
Bhallstáit, nó aon saineolaithe inniúla eile, cuidiú leis an gCoimisiún,
d’fhonn tuiscint choiteann a fhorbairt ar na bearnaí a d’fhéadfadh a bheith sa
bhonneagar agus ar na rioscaí gaolmhara agus chun trédhearcacht a chothú i
ndáil le forbairtí amach anseo.
(17)     Tagann an Rialachán seo in
ionad Rialachán (AE, Euratom) Uimh. 617/2010 an 24 Meitheamh 2010,
curtha ar ceal ag Cúirt Bhreithiúnais na gComhphobal Eorpach an 6 Meán
Fómhair 2012 agus go leanfadh éifeachtaí an Rialacháin go dtí go nglacfaí
rialachán nua[3].
(18)     Leagtar amach foirm agus
sonraí teicniúla maidir le fógra a thabhairt don Choimisiún faoi shonraí agus
faoi fhaisnéis i ndáil le tionscadail infheistíochta sa bhonneagar fuinnimh i
Rialachán (AE, Euratom) Uimh. 833/2010 an 21 Meán Fómhair 2010,
lena gcuirtear chun feidhme Rialachán (AE, Euratom) Uimh. 617/2010 ón
gComhairle. Leanfaidh Rialachán (AE, Euratom) Uimh. 833/2010 de bheith
infheidhme go dtí go ndéanfar é a leasú, rud a dhéanfar i ndiaidh ghlacadh an
Rialacháin seo,
TAR ÉIS AN RIALACHÁN SEO A GHLACADH:
Airteagal 1
Ábhar agus raon feidhme
1. Bunaíonn an Rialachán seo creat coiteann
chun fógra a thabhairt don Choimisiún i leith sonraí agus faisnéise i dtaobh
tionscadail infheistíochta i mbonneagar fuinnimh sna hearnálacha ola, gáis
nádúrtha, leictreachais, lena n‑áirítear leictreachas ó fhoinsí in‑athnuaite,
agus bithbhreosla, agus maidir le tionscadail infheistíochta a bhaineann le
gabháil agus stóráil dé‑ocsaíde carbóin a tháirgeann na hearnálacha sin.
2. Beidh feidhm ag an Rialachán seo maidir le
tionscadail infheistíochta de na cineálacha atá liostaithe san Iarscríbhinn ar
a bhfuil obair thógála nó dhíchoimisiúnaithe tosaithe nó a ndearnadh cinneadh
infheistíochta deiridh ina leith.
Anuas air sin féadfaidh na Ballstáit aon
sonraí measta nó réamhfhaisnéis a chur isteach maidir le tionscadail
infheistíochta de na cineálacha atá liostaithe san Iarscríbhinn ar a bhfuil sé
beartaithe tús a chur le hobair thógála laistigh de chúig bliana agus i dtaca
leis na tionscadail infheistíochta atá le díchoimisiúnú laistigh de thrí
bliana, ach nach ndearnadh cinneadh infheistíochta deiridh ina leith.
Airteagal 2
Sainmhínithe
Chun críocha an Rialacháin seo, beidh feidhm
ag na sainmhínithe seo a leanas:
              1. ciallaíonn ‘bonneagar’ aon
chineál suiteálacha nó aon chuid de shuiteálacha a bhaineann le táirgeadh,
tarchur agus stóráil;
              2. ciallaíonn “tionscadail infheistíochta”
tionscadail chun:
         (i) bonneagar nua a thógáil;
         (ii) acmhainní an bhonneagair atá ann
cheana a chlaochlú, a nuachóiriú, a mhéadú nó a laghdú;
         (iii) an bonneagar atá ann cheana a
dhíchoimisiúnú go páirteach nó go hiomlán;
              3. ciallaíonn ‘cinneadh
infheistíochta deiridh’ an cinneadh arna dhéanamh ar leibhéal gnóthais chun
cistí a chur ar leataobh go cinntitheach do chéim infheistíochta tionscadail,
agus ciallaíonn an chéim infheistíochta an chéim ina dtarlaíonn tógáil nó
díchoimisiúnú agus ina dtabhaítear costais chaipitiúla. Ní áirítear sa chéim
infheistíochta céim na pleanála, an chéim sin ina n‑ullmhaítear cur chun
feidhme an tionscadail agus lena n‑áirítear, más iomchuí, measúnú
féidearthachta, staidéir ullmhúcháin agus staidéir theicniúla, ceadúnais agus
údaruithe a fháil agus costais chaipitiúla a thabhú;
              4. ciallaíonn ‘tionscadail
infheistíochta atá á dtógáil’ tionscadail infheistíochta a bhfuil an tógáil
tosaithe orthu agus a bhfuil costais chaipitiúla tabhaithe ina leith;
              5. ciallaíonn ‘díchoimisiúnú’ an
chéim ina dtógtar an bonneagar as feidhm go buan;
              6. ciallaíonn ‘táirgeadh’
leictreachas a ghiniúint agus breoslaí a phróiseáil, lena n‑áirítear
bithbhreoslaí;
              7. ciallaíonn ‘tarchur’ iompar
foinsí nó táirgí fuinnimh nó dé‑ocsaíde carbóin trí líonra, go háirithe:
         (i) trí phíblínte, seachas líonraí
píblínte réamhtheachtacha agus seachas an chuid sin de phíblínte a úsáidtear go
príomha mar chuid de dháileadh áitiúil; nó
         (ii) trí chórais idirnascaithe ar bhreis
ardvoltais agus ar ardvoltas, seachas na córais a úsáidtear go príomha mar
chuid de dháileadh áitiúil;
              8. ciallaíonn ‘stóráil’ stócáil
fuinnimh nó foinsí fuinnimh ar bhonn buan nó sealadach i suíomhanna bonneagair
nó geolaíocha atá os cionn na talún nó faoi thalamh, nó dé‑oscsaíd charbóin
a choimeád i bhfoirmíochtaí geolaíocha faoi thalamh;
              9. ciallaíonn ‘gnóthas’ aon duine
nádúrtha nó dlítheanach, cibé acu príobháideach nó poiblí, a dhéanann cinneadh
ar thionscadail infheistíochta nó a chuireann tionscadail infheistíochta chun
feidhme;
              10. ciallaíonn ‘foinsí fuinnimh’:
         (i) príomhfhoinsí fuinnimh, amhail ola,
gás nádúrtha nó gual;
         (ii) foinsí claochlaithe fuinnimh,
amhail leictreachas;
         (iii) foinsí fuinnimh in‑athnuaite
lena n‑áirítear hidrealeictreachas, bithmhais, bithghás, fuinneamh
gaoithe, gréine, taoidmhear, tonnta agus geoiteirmeach; agus
         (iv) táirgí fuinnimh, amhail táirgí ola
scagtha agus bithbhreoslaí;
              11. ciallaíonn 'comhlacht sonrach'
comhlacht a bhfuil cúram air, faoi aon ghníomh dlíthiúil de chuid an Aontais a
bhaineann go sonrach leis an earnáil fuinnimh, pleananna ilbhliantúla ar fud an
Aontais um fhorbairt agus um infheistíocht i líonraí a ullmhú agus a ghlacadh i
ndáil leis an mbonneagar fuinnimh, amhail an líonra Eorpach um oibreoirí córais
tarchurtha leictreachais (‘ENTSO‑E’) dá dtagraítear in Airteagal 4
de Rialachán (CE) Uimh. 714/2009 ó Pharlaimint na hEorpa agus ón
gComhairle an 13 Iúil 2009 maidir leis na coinníollacha rochtana ar
an líonra le haghaidh malartuithe trasteorann sa leictreachas[4] agus an líonra Eorpach um
oibreoirí córais tarchurtha gáis (‘ENTSO‑G’) dá dtagraítear in
Airteagal 4 de Rialachán (CE) Uimh. 715/2009 ó Pharlaimint na
hEorpa agus ón gComhairle an 13 Iúil 2009 maidir le coinníollacha
rochtana ar na líonraí le haghaidh tarchur gáis nádúrtha[5].
Airteagal 3
Fógra a thabhairt faoi shonraí
1. Agus an t‑ualach a ghabhann le bailiú
agus tuairisciú á choimeád ar leibhéal comhréireach, déanfaidh na Ballstáit, nó
na heintitis a dtarmligeann siad an cúram sin chucu, na sonraí agus an
fhaisnéis go léir a shonraítear sa Rialachán seo a thiomsú
ón 1 Eanáir 2015 agus gach dara bliain ina dhiaidh sin.
Tabharfaidh siad fógra faoi na sonraí agus
faoin bhfaisnéis is ábhartha don tionscadal atá sonraithe sa Rialachán seo don
Choimisiún sa bhliain 2015, arb í an chéad bhliain tuairiscithe í, agus gach
dara bliain ina dhiaidh sin. Tabharfar an fógra sin i bhfoirm chomhiomlánaithe,
cé is moite de shonraí agus faisnéis ábhartha a bhaineann le tionscadail
tarchurtha trasteorann.
Tabharfaidh na Ballstáit nó na heintitis a
dtarmligeann siad an cúram chucu fógra faoi na sonraí comhiomlánaithe agus
faoin bhfaisnéis is ábhartha don tionscadal faoin 31 Iúil sa bhliain
tuairiscithe lena mbaineann.
2. Tá na Ballstáit nó a n‑eintitis
tarmligthe díolmhaithe ó na hoibleagáidí atá leagtha amach i mír 1, ar
chuntar, agus sa mhéid is, de bhun dlí an Aontais a bhaineann go sonrach leis
an earnáil fuinnimh nó de bhun Chonradh Euratom:
              (a) go mbeidh fógra faoi na sonraí
nó faoin bhfaisnéis atá comhionann le ceanglais an Rialacháin seo tugtha don
Choimisiún cheana féin ag an mBallstát lena mbaineann nó ag an eintiteas a
dtarmligeann sé an cúram chuige agus go mbeidh dáta an fhógra agus an gníomh
sonrach dlíthiúil lena mbaineann tugtha le fios aige; nó
              (b) go mbeidh cúram ullmhúchán an
phlean infheistíochta ilbhliantúil i mbonneagar fuinnimh ar leibhéal an Aontais
curtha ar chomhlacht sonrach agus go ndéanfaidh an comhlacht sin na sonraí agus
an fhaisnéis atá comhionann le ceanglais an Rialacháin seo a thiomsú chun na
críocha sin; Sa chás sin agus chun críocha an Rialacháin seo, tabharfaidh an
comhlacht sonrach fógra faoi na sonraí agus faoin bhfaisnéis ábhartha ar fad
don Choimisiún.
Airteagal 4
Foinsí sonraí
Tabharfaidh na gnóthais lena mbaineann, roimh
an 1 Meitheamh i ngach bliain tuairiscithe, fógra faoi na sonraí nó faoin
bhfaisnéis dá dtagraítear in Airteagal 3 do na Ballstáit, nó dá n‑eintitis
a dtarmligeann siad an cúram chucu, is é sin, na Ballstáit nó na heintitis a
mbeartaíonn siad na tionscadail infheistíochta a dhéanamh ina gcríoch.
Léireofar sna sonraí nó san fhaisnéis faoina dtabharfar fógra staid na
dtionscadal infheistíochta amhail ar an 31 Márta sa bhliain ábhartha
tuairiscithe.
Ní beidh feidhm ag an gcéad mhír maidir le
gnóthais ina gcinnfidh an Ballstát lena mbaineann modhanna eile a úsáid chun na
sonraí nó an fhaisnéis dá dtagraítear in Airteagal 3 a thabhairt don
Choimisiún.
Airteagal 5
Inneachar an fhógra
1. Maidir le tionscadail infheistíochta de na
cineálacha atá liostaithe san Iarscríbhinn, tabharfaidh an fógra dá
bhforáiltear in Airteagal 3 an méid seo a leanas le fios, más iomchuí:
              (a) toilleadh na n‑acmhainní
atá pleanáilte nó á dtógáil;
              (b) cineál agus príomhthréithe an
bhonneagair nó na n‑acmhainní atá pleanáilte nó á dtógáil, lena n‑áirítear
ionad tionscadal tarchurtha trasteorann, más infheidhme;
              (c) an bhliain is dóchúil a bheidh
an coimisiúnú;
              (d) cineál na bhfoinsí fuinnimh a
úsáidtear;
              (e) na suiteálacha lenar féidir
freagairt do ghéarchéimeanna a bhaineann le slándáil an tsoláthair, amhail
trealamh lenar féidir sreabha cúltreo nó malartú breosla a dhéanamh; agus
              (f) súiteáil córas gabhála carbóin
nó sásraí iarfheistithe chun carbón a ghabháil agus a stóráil.
2. Maidir le haon díchoimisiúnú beartaithe ar
acmhainní, tabharfaidh an fógra dá bhforáiltear in Airteagal 3 na nithe seo a
leanas le fios:
              (a) cineál agus acmhainn an
bhonneagair lena mbaineann; agus
              (c) an bliain is dóchúil a bheidh
an díchoimisiúnú.
3. Áireofar in aon fhógra faoi
Airteagal 3, más iomchuí, méid iomlán na n‑acmhainní táirgthe,
tarchurtha agus stórála suiteáilte atá ann ag tús na bliana tuairiscithe lena
mbaineann nó a mbristear isteach ar a n‑oibriú ar feadh tréimhse níos
faide ná trí bliana.
Féadfaidh na Ballstáit, na heintitis a
dtarmligeann siad an cúram chucu nó an comhlacht sonrach dá dtagraítear in
Airteagal 3(2)(b) cur le nótaí tráchta ábhartha a bhfógraí, amhail nótaí
tráchta faoi mhoilleanna nó faoi chonstaicí ar chur chun feidhme tionscadal
infheistíochta.
Airteagal 6
Cáilíocht na sonraí agus iad a
phoibliú
1. Beidh sé d'aidhm ag na Ballstáit, na
heintitis a dtarmligeann siad an cúram chucu nó, más iomchuí, na comhlachtaí
sonracha cáilíocht, ábharthacht, cruinneas, soiléire, tráthúlacht agus
comhleanúnachas na sonraí agus na faisnéise a dtugann siad fógra don Choimisiúin
ina leith a áirithiú.
I gcás na gcomhlachtaí sonracha, féadfaidh
nótaí tráchta iomchuí ó na Ballstáit a bheith ag gabháil leis na sonraí agus
leis an bhfaisnéis a dtugtar fógra ina leith.
2. Féadfaidh an Coimisiún sonraí agus faisnéis
a chuirfear ar aghaidh de bhun an Rialacháin seo a fhoilsiú , in anailísí dá
dtagraítear in Airteagal 10(3) go háirithe, ar chuntar go bhfoilseofar na
sonraí agus an fhaisnéis i bhfoirm chomhiomlánaithe agus nach ndéanfar aon
mhionsonraí maidir le gnóthais ar leithligh a nochtadh nó nach féidir aon
mhionsonraí den sórt sin a bhaint mar thátal as an bhfoilsiú sin.
3. Caomhnóidh na Ballstáit, an Coimisiún, nó
na heintitis a dtarmligeann siad an cúram chucu araon rúndacht sonraí nó
faisnéise atá íogair ó thaobh tráchtála de agus atá ina seilbh acu.
Airteagal 7
Forálacha cur chun feidhme
Faoi na teorainneacha atá leagtha síos ag an
Rialachán seo, glacfaidh an Coimisiún, laistigh de dhá mhí tar éis don
Rialachán seo teacht i bhfeidhm, na forálacha is gá chun é a chur chun feidhme,
i ndáil le foirm agus sonraí teicniúla eile fhógra na sonraí agus na faisnéise
dá dtagraítear in Airteagal 3 agus in Airteagal 5. Go dtí sin, beidh
feidhm fós ag Rialachán (AE, Euratom) Uimh. 833/2010 ón gCoimisiún an
21 Meán Fómhair 2010 lena gcuirtear Rialachán (AE, Euratom) Uimh. 617/2010
ón gComhairle chun feidhme.
Airteagal 8
Próiseáil sonraí
Beidh an Coimisiún freagrach as forbairt,
óstáil, bainistiú agus cothabháil na n‑acmhainní TF atá riachtanach chun
aon phróiseáil ar na sonraí nó ar an bhfaisnéis faoi bhonneagar fuinnimh, a
dtugtar fógra ina leith don Choimisiún de bhun an Rialacháin seo, a fháil, a
stóráil agus a chur i gcrích.
Airteagal 9
Daoine aonair a chosaint maidir le
próiseáil sonraí
Tá an Rialachán seo gan dochar do dhlí an
Aontais, agus go háirithe, ní dhéantar athrú leis ar oibleagáidí na mBallstát
maidir le próiseáil sonraí pearsanta, mar atá leagtha síos le Treoir 95/46/CE,
ná ní dhéantar athrú leis ar na hoibleagáidí atá ar institiúidí agus ar
chomhlachtaí an Aontais faoi Rialachán (CE) Uimh. 45/2001 i ndáil le
próiseáil sonraí pearsanta a dhéanann siad agus a ndualgais á gcomhlíonadh acu.
Airteagal 10
Faireachán agus tuairisciú
1. Ar bhonn na sonraí agus na faisnéise a
chuirfear ar aghaidh agus, más iomchuí, ar bhonn aon fhoinsí sonraí eile lena n‑áirítear
sonraí arna gceannach ag an gCoimisiún, agus anailísí ábhartha curtha san
áireamh amhail na pleananna ilbhliantúla um fhorbairt i líonraí gáis agus
leictreachais, cuirfidh an Coimisiún anailís trasearnála ar éabhlóid
struchtúrach agus ar pheirspictíochtaí chóras fuinnimh an Aontais ar aghaidh
chuig Parlaimint na hEorpa, chuig an gComhairle agus chuig Coiste Eacnamaíoch
agus Sóisialta na hEorpa agus foilseoidh an Coimisiún an anailís sin gach dara
bliain. Beidh sé d'aidhm ag an anailís sin go háirithe:
              (a) bearnaí a shainaithint a
d'fhéadfadh a bheith ann amach anseo idir éileamh agus soláthar fuinnimh a
bhfuil tábhacht ag baint leo ó thaobh dearcaidh beartais fuinnimh an Aontais
de;
              (b) constaicí infheistíochta a
shainaithint agus dea‑chleachtais a chur chun cinn chun aghaidh a
thabhairt orthu; agus
              (c) trédhearcacht a mhéadú ar
mhaithe le rannpháirtithe sa mhargadh agus iontrálaithe ionchasacha sa
mhargadh.
Ina theannta sin, féadfaidh an Coimisiún aon
anailís shonrach, a mheasfar is gá nó is iomchuí, a sholáthar ar bhonn na
sonraí agus na faisnéise seo.
2. Agus na hanailísí dá dtagraítear i
mír 1 á n‑ullmhú, féadfaidh saineolaithe ó na Ballstáit agus/nó aon
saineolaithe eile, comhlachais ghairmiúla a bhfuil inniúlacht shonrach acu sa
réimse lena mbaineann a bheith de chúnamh ag an gCoimisiún.
Tabharfaidh an Coimisiún deis do na Ballstáit
ar fad ráiteas a thabhairt faoi na dréachtanailísí.
3. Pléifidh an Coimisiún na hanailísí leis an
páirtithe leasmhara, amhail ENTSO‑E, ENTSO‑G, an Grúpa Comhordaithe
Gáis agus an Grúpa Soláthair Ola.
Airteagal 11
Athbhreithniú
Faoin 31 Nollaig 2016, déanfaidh an
Coimisiún athbhreithniú ar chur chun feidhme an Rialacháin seo, agus
tíolacfaidh sé torthaí an athbhreithnithe sin do Pharlaimint na hEorpa agus don
Chomhairle. San athbhreithniú, déanfaidh an Coimisiún scrúdú, inter alia,
ar shíneadh féideartha a chur leis an raon feidhme sa chaoi is go n‑áireofaí
eastóscadh gáis, ola agus guail.
Airteagal 12
Aisghairm
Déanfar Rialachán (AE, Euratom) Uimh. 617/2010
ón gComhairle a aisghairm ó dháta theacht i bhfeidhm an Rialacháin seo.
Airteagal 13
Teacht i bhfeidhm
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
IARSCRÍBHINN
TIONSCADAIL INFHEISTÍOCHTA
1.           OLA
1.1.        Scagadh
–
gléasraí driogtha ag a bhfuil toilleadh nach lú ná
1 mhilliún tona in aghaidh na bliana,
–
síneadh ar an toilleadh driogtha thar
1 mhilliún tona in aghaidh na bliana,
–
gléasraí ‘athfhoirmithe/scoilte’ ag a bhfuil
toilleadh íosta de 500 tona in aghaidh an lae,
–
gléasraí díshulfaraithe le haghaidh ola breosla
iarmhartaí/ola gáis/bunábhair/táirgí eile peitriliam,
–
ní chuirtear san áireamh gléasraí ceimiceacha nach
dtáirgeann ola bhreosla agus/nó breoslaí mótair, nó gur mar sheachtháirgí
amháin a tháirgeann siad iad.
1.2.        Iompar
–
píblínte amhola ag a bhfuil toilleadh nach lú ná
3 mhilliún tona méadrach in aghaidh na bliana, agus leathnú nó fadú ar na
píblínte sin, nach lú a bhfad ná 30 ciliméadar,
–
píblínte táirgí peitriliam ag a bhfuil toilleadh
nach lú ná 1,5 milliún tona in aghaidh na bliana, agus leathnú nó fadú ar
na píblínte sin, nach lú a bhfad ná 30 ciliméadar,
–
píblínte ar naisc fhíor‑riachtanacha iad sna
líonraí idirnasctha náisiúnta nó idirnáisiúnta agus píblínte agus tionscadail
comhleasa arna sainaithint sna treoirlínte arna dtabhairt isteach faoi
Airteagal 171 den Chonradh ar Fheidhmiú an Aontais Eorpaigh (‘CFAE’).
Ní chuirtear san áireamh píblínte a úsáidtear
chun críocha míleata ná na píblínte sin trína dtugtar soláthairtí do ghléasraí
nach dtagann faoi réim raon feidhme phointe 1.1.
1.3.        Stóráil
–
suiteálacha stórála d’amhola agus do tháirgí
peitriliam (suiteálacha ag a bhfuil toilleadh 150 000 m 3 nó
níos mó nó, i gcás umar, ag a bhfuil toilleadh nach lú ná
100 000 m 3),
Ní chuirtear san áireamh tancanna atá
beartaithe chun críocha míleata ná na humair sin trína dtugtar soláthairtí do
ghléasraí nach dtagann faoi réim raon feidhme phointe 1.1.
2.           GÁS
2.1.        Tarchur
–
gás, lena n‑áirítear gás nádúrtha agus
bithghás, píblínte iompair atá mar chuid de líonra ina bhfuil píblínte ardbhrú
den chuid is mó, seachas na píblínte atá mar chuid de líonra píblínte
réamhtheachtacha agus seachas an chuid sin de phíblínte ardbhrú a úsáidtear go
príomha mar chuid de dháileadh áitiúil gáis nádúrtha,
–
píblínte agus tionscadail leasa choitinn arna
sainaithint sna treoirlínte a bunaíodh faoi Airteagal 171 CFAE.
2.2.        Críochfoirt GNL (Gás Nádúrtha
Leachtaithe)
–
críochfoirt chun gás nádúrtha leachtaithe a
allmhairiú, ag a bhfuil toilleadh athghásaithe 1 bhilliún m 3 in
aghaidh na bliana nó níos mó.
2.3.        Stóráil
–
suiteálacha stórála atá nasctha leis na píblínte
iompair dá dtagraítear i bpointe 2.1.
Ní chuirtear san áireamh píblínte gáis,
críochfoirt agus suiteálacha a úsáidtear chun críocha míleata ná na píblínte
gáis, na críochfoirt agus na suiteálacha sin trína dtugtar soláthairtí do
ghléasraí ceimiceacha nach dtáirgeann táirgí fuinnimh, nó nach dtáirgeann iad
ach mar sheachtháirgí.
3.           LEICTREACHAS
3.1.        Táirgeadh
–
stáisiúin chumhachta teirmí agus núicléiche
(gineadóirí ag a bhfuil acmhainn 100 MWe nó níos mó);
–
suiteálacha giniúna cumhachta
bithmhaise/bithleachta/dramhaíola (gineadóirí ag a bhfuil acmhainn 20 MW
nó níos mó),
–
stáisiúin chumhachta a chomhghineann leictreachas
agus teas inúsáidte (suiteálacha ag a bhfuil acmhainn leictreach 20 MW nó
níos mó),
–
stáisiúin chumhachta hidrileictrí (suiteálacha ag a
bhfuil acmhainn 30 MW nó níos mó),
–
feirmeacha cumhachta gaoithe ag a bhfuil acmhainn
20 MW nó níos mó,
–
suiteálacha teirmeacha agus geoiteirmeacha gréine
comhchruinnithe (ag a bhfuil acmhainn 20 MW nó níos mó),
–
suiteálacha fótavoltacha (ag a bhfuil acmhainn
10 MW nó níos mó).
3.2.        Tarchur
–
línte tarchurtha lasnairde, má ceapadh iad le
haghaidh voltais a úsáidtear go coitianta ar an leibhéal náisiúnta do na línte
idirnaisc, agus ar chuntar gur ceapadh iad le haghaidh voltais 220 kV nó
níos mó,
–
cáblaí tarchurtha faoi thalamh agus fomhuirí, má
ceapadh iad le haghaidh voltais 150 kV nó níos mó,
–
tionscadail leasa choitinn arna sainaithint sna
treoirlínte a bunaíodh faoi Airteagal 171 CFAE
4.           BITHBHREOSLA
4.1.        Táirgeadh
–
Suiteálacha lenar féidir bithbhreoslaí a tháirgeadh
nó a scagadh (suiteálacha ag a bhfuil toilleadh 50 000 tona in aghaidh na
bliana nó níos mó).
5.           DÉ‑OCSAÍD CHARBÓIN
5.1.        Iompar
–
píblínte CO 2 a bhaineann le suiteálacha
táirgthe dá dtagraítear i bpointe 1.1 agus i bpointe 3.1.
5.2.        Stóráil
–
suiteálacha stórála (suíomh nó mórláthair stórála
ag a bhfuil toilleadh 100 kt nó níos mó),
Ní chuirtear san
áireamh suiteálacha stórála a bheartaítear le haghaidh taighde agus forbartha
teicneolaíochta.
[1]               IO L 281, 23.11.1995, lch. 31.
[2]               IO L 8, 12.1.2001, lch. 1.
[3]               Cás C- 490/10, Parlaimint na hEorpa v Comhairle an Aontais Eorpaigh [IO C 331/2,
27.10.2012].
[4]               IO L 211, 14.8.2009,
lch. 15.
[5]               IO L 211, 14.8.2009,
lch. 36.